নব ভারতী 
৬, রমানাথ মজুমদার ষ্টরীাট 
. কলিকাতা-৯ 


দ্বিতীয় মুদ্রণ, ১৩৬২ 


ই) প্রিণ্টিং{ওয়ার্কস্‌, ৮৩ চিন্তামণি দাস লেন, কলিকাতা হইতে 
অরবিন্দ সরদার কর্তৃক মুদ্রিত এবং শ্রীঅশোৌক বারিক 
কৃ প্রকাশিত |; 


এ ছি 


নন 


এক 


বড়ো বড়ো রাস্তার পাশে কিছু দূরে দূরে দেখবে, সারি 
সারি পৌত৷ থাকে লোহার খুঁটি। খু'টিগুলোর মাথার ওপর 
দিয়ে চ'লে যায় সরু তার-_মাইলের পর মাইল, কোথায় গিয়ে 
শেষ হয় কে জানে! এই তার বয়ে আনে দুরের সংবাদ; 
কৃতো আনন্দের খবর, কতো! বেদনার কথা-_এই তার ছড়িয়ে 
আছে সারা সভ্য দুনিয়ায় । 

ওগুলো টেলিগ্রাফের তার। 

‘টেলিগ্রাফ’ কথাটা ইংরেজি। তার বাংলা মানে দুরের 
লেখা? । 

চিঠির লেখা বয়ে নিয়ে যায় মানুষে, গাড়িতে, জাহাজে, 
উড়োজাহাজে | “দূরের লেখা” কিন্ত আনাগোনা করে এই 
তারের পথে। তাই টেলিগ্রাফের আর এক নাম ‘তার’ । 

টেলিগ্রাফের অফিস রয়েছে পুথিবীময় । এই অফিসে বসে 
মানুষ সংকেত করে, আর সেই সাংকেতিক শব্দের ঢেউ চোখের 
পলকে চলে যায় মাইলের পর মাইল, যোজনের পর যোজন, 

দেশ থেকে দেশাস্তরে । এমনি ক'রে শত শত মাইল দূরের 
মানুষও অল্প সময়ের মধ্যে শত শত মাইল দুরের মানুষের খবর 
জানতে পারে-_শত শত মাইল দূরের মানুষকে জানাতে 
পারে নিজের কথ।। 

আশ্চধ মানব, আশ্চধ মান্ুবের আবিষ্কার ! 

টেলিগ্রাফের যে তারগুলে! তোমরা দেখো, সেগুলে। 
থাকে ভাঙায়। কিন্তু পৃথিবীর সবটুকু তো আর ডাঙ। নয় 
বেশির ভাগই তো জল। অনেক দেশের ও মহাদেশের মাঝখানে 
রয়েছে সমুদ্র ও মহা সমুদ্দের ব্যবধান। অকুল পাথারের অথৈ 
জল দেখে মানুৰ কিন্তু হাল ছেড়ে দেয়নি। সেখানেও তারা 
সমুদ্রের তলা দিয়ে চালিয়েছে তার--এক দেশের মানুষের 
সঙ্গে জুড়ে দিয়েছে আরেক দেশের মানুষকে । জলের তলা 
দিয়ে এই যে তার চলে গেছে হাজার হাজার মাইল দুরে, 
ইংরেজিতে তাকে বলে “কেব্ল্”। 

তারের সাহায্যে সংকেতে খবর পাঠানো যায়--কিন্ত শুধু 
কি তাই! তারের সাহায্যে শত শত মাইল দূরে থেকেও মানুষ 
মানুষের সঙ্গে কথা বলে--যেমন তারা বলে মুখোমুখি বসে 
এক টেবিলে । বড়ে। শহরে দেখবে, কে যেন তারের জাল বুনেছে 
মাথার ওপর । টেলিফোনের তার ওগুলো। এ তারের মারফত 
দূরে থেকেও মানুষ মানুষের সঙ্গে কতো কথাই না বলে! 


এই তো। গেলো তারের কথা । 

কিন্ত ‘তার’ আবিষ্কার ক’রেই মানুৰ থেমে রইলো না । 
কেননা, সকল সময়ে সকল জারগায় খবর পাঠানো সম্ভব নয় 
‘তার’ দিয়ে। ধরো, মাঝ-সমুদ্রে একটি জাহাজ বিপদে 
পড়েছে_ সে খবর পাঠাতে চায় অন্য জাহাজে বা ভাঙার 
মানুষের কাছে_-অবিলম্বে চাই সাহাধ্য। কেমন ক'রে সে 
খবর পাঠাবে এই মাঝদরিরায় ? চলন্ত জাহাজের সঙ্গে তো 
আর তার জুড়ে দেওয়া যায় না! 

কিম্বা, ধরো, উড়োজাহাজ । শুন্য পথে তার আনাগোন|। 
হঠাৎ সে বিপদে পড়েছে__তার পেট্রোল গেছে ফুরিয়ে, কিম্বা 
কোনো কল গেছে বিগড়ে । এখুনি কাছে-পিঠে কোনো 
বিমান-ঘাটিতে তাকে নামতেই হবে । আর সেজন্য বিমান- 
ঘাটিতে আগে খবর দেওয়াও দরকার। কেমন ক'রে খবর 
পাঠাবে সে? চলন্ত উড়োজাহাজের পেছনে তো ঘুড়ির 
সুতোর মতো জুড়ে দেওয়। যায় না তার! 

সুতরাং টেলিগ্রাক বা টেলিফোন এসব ক্ষেত্রে অচল। 

মানুষ ভাবতে লাগলো, বিনা তারে কি খবর পাঠানো 
যার না? কোনে রকমেই না? 

যায়--এই জবাব দিলেন বিশ বছরের এক তরুণ যুবক ৷ 

লোকে তার কথা সেদিন সহজে বিশ্বাস করতে চাইলো 
না। কিন্ত অল্প দিনের মধ্যে বিশ্বাস তাদের করতেই হোলো! । 
দিনে দুপুরে চোখের সামনেই ঘটতে লাগলো যে! লোকটা 
জাদু জানে বুঝি! লোকটা কতকগুলো যন্ত্রের সামনে বসে কি 

সব করে, আর হাজার হাজার মাইল দুরে মান্রষের কথা বিন! 
তারেই পৌছে যায়! আশ্চর্য! 

বিনা তারে পৌছে বলে এর নাম হোলো *বেতার, | 

আজ আর বেতার মানুষের কাছে নতুন নয়। আজকাল 
বেতারের উন্নতিও হয়েছে অনেক ৷ 

বেতারে কেবল টেলিগ্রাম আসে না; ছোটো একটা: 
বাক্সের মতোন জিনিসের গায়ে দু-একটা বোতামের মতোন 
জিনিস ঘোরালেই আসে হাজার হাজার নাইল দূরের মানুষের 
হাসি, কথা, গান। ঘরে-বাইরে, পথে-ঘাটে আজ বেতারের 
ছড়াছড়ি! 

কিন্তু পঞ্চাশ বছর আগেও বেতারের কথা শুনলে মানুষ 
বিশ্বাস করতো না। হাসতো। বলতো, তার দিয়ে না হয় 
মানলুম এক জায়গার কথা আরেক জায়গায় যায়। কিন্ত 
বিনা তারে-তাও কি সম্ভব! 

এই অসম্ভবকে সেদিন যিনি সম্ভব করেছিলেন-_তার নাম 
গুগলিয়েল্মো (উইলিয়াম ) মার্কনি। 

সেই মার্কনির কথাই এখন বলছি । 


ছুই 

ইতালি দেশের বেলোনিয়া শহরে গুগ লিরেল্‌্মো মার্কনির 
জন্ম হয়। গুগ্‌লিয়েল্মো মার্কনি জন্মেছিলেন ধনীর ঘরে, 
তাই অন্যান্য অনেক মনীধীর মতো তাকে বাল্যকাঁলে ছুঃখ- 
দারিদ্র্য সইতে হয়নি । 

গুগলিয়েল্মোর বাবার নাম জিউসেপ মার্কনি | ব্যাবসা- 
বাণিজ্য ক'রে জিউসেপ যথেষ্ট পয়সা ও প্রতিপত্তি পেয়েছিলেন। 
ইতালির এক নামজাদ ঘরে তিনি বিয়েও করেন। বিয়ের 
কিছুদিন বাদে তার এক ছেলে হয়_-তার নাম লুইগি। লুইগির 
জন্মের কিছুদিন বাদেই জিউসেপের স্ত্রী মার! যান। 

এর কিছুদিন বাদে জিউসেপের সঙ্গে আলাপ হয় এক 
আইরিশ মহিলার । মহিলাটির নাম আযানা জেম্সন। আযান! 
জেম্ননের বাবা এন্ডু জেম্সনও ছিলেন বিরাট ধনী। আয়ার- 
ল্যাণ্ডের রাজধানী ডাবলিন শহরে ছিল তাঁর মদ চোলাইয়ের 
মস্ত কারখানা। বাবার আদুরে ছোট মেয়ে আযান! গিয়েছিলেন 
ইতালির বোলোনিয়া শহরে গান শিখতে | সেখানে জিউসেপের 
সঙ্গে তার আলাপ হয়। আলাপের কিছুদিন বাদে, ১৮৬৪ সালে, 
জ্যানার বিয়ে হয় জিউসেপের সঙ্গে । বিয়ের এক বছর বাদে 
জন্ম হয় তাঁদের. বড়ো ছেলে আল্ফন্দৌর | ' 

এর পর কেটে যার ন’টি বছর । 

১৮৭৪ শ্রীষ্টাব্দের ২৫শে এপ্রিল তারিখে জিউসেপ ও 
আযানার আবার একটি ছেলে হয়। বাপ-মা আদর ক'রে ছেলের 
নাম রাখেন গুগলিয়েল্মো- ইংরেজিতে যাকে বলে উইলিয়াম। 

এই গ্ুগ লিয়েল্মোই বেতারের আবিষ্র্তা জগদ্বিখ্যাত 
মার্কনি। 

শিশু মার্কনির কান ছুটে ছিল খুব বড়ে।। বাড়ির এক 
বুড়ো চাকর তা দেখে বলে উঠেছিল--ওমা ! কতো! বড়ো 
কান গো! বুড়ো চাকর কেন, সেদিন কেউ জানতো! না যে এই 
কানেই একদিন শত শত মাইল দূর থেকে ভেসে আসমা শব্দের 
নিঃশব্দ তরঙ্গ প্রথম ধরা দেবে । 


গুগ্লিয়েলমোর শৈশব কাটে বাবার জমিদারি পণ্টেসিওতে। 

পণ্টেসিও জায়গাটা বেলোনিয়া শহরের খুব কাছেই। 
গুগলিয়েল্মোর বয়স যখন তিন বছর, তখন তার বাপ-সা এক- 
বার লণ্ডনে গিয়েছিলেন । বাপ-মার সঙ্গে গুগলিয়েলমোও 
তাই লণ্ডনে যান। এছাড়া তার গোটা বল্যকালটাই প্রায় 
কাটে পণ্টেসিওতেই | 

ছোটবেলায় গুগ লিয়েল্মৌকে ধারা দেখেছিলেন, তারা 
বলেন, খেলাধুলো বা দৌড়ধাপ তার ভালো লাগতো নাঁ। তিনি 
বই পেলেই তা নিয়ে বসে থাকতেন। আর বই পাওয়ার 

অনুব্ধাও ছিল না! বাড়িতে ছিল মস্ত লাইত্ৰেরি। লাইব্রেরিতে 
ছিল নানা বিষয়ের নানারকমের অসংখ্য বই। 

বাড়ির এই লাইব্রেরিতে বিজ্ঞানের বইও ছিল অনেক । 
বালক মার্কনি এখানে বাষ্পচালিত কল ও বৈদ্যুতিক শক্তি 
সম্পর্কে অনেক বই পড়ে ফেলেন। এ সব বিষয়ে তিনি যে তখন 
সব কিছুই বুঝতেন, তা নয়। তবে যতোখানি বুঝেছিলেন, তাতে 
বিজ্ঞান সম্বন্ধে ক্রমেই তার কৌতূহল বাড়ে এবং তিনি একদিন 
পৃথিবীর একজন শ্রেষ্ঠ বৈজ্ঞানিক হয়ে ওঠেন। রসায়নের বই- 
গুলিও তিনি খুব আগ্রহের সঙ্গে পড়তেন। আর তার ভালো 
লাগতে! ইতিহাসের বই, বড়ো বড়ো প্রতিভাদের জীবন- 
কথা । নেপোলিয়ান, গ্যারিবল্ভি, জজ ওয়াশিংটন, এডিসন 
প্রভৃতির কথা পড়তে তার খুবই ভালো লাগতো । তার বালক 
মনে সেদিন সাধ হোতো একদিন এ'দেরই মতো একজন হ'তে । 
অজানা এক আনন্দে আশায় কল্পনার মার্কনির সারা মন 
ভুলে উঠতো । 

মার্কনি কোনোদিন ইস্কুলে যান নি। বাড়িতেই পড়াবার 
জন্যে ছিলেন মাস্টার। মাস্টারের নাম জেরমানো বলিনি ৷ 
পন্টেসিওর এক পাঠশালায় মান্টারি করতেন তিনি। 

বোলোনিয়ার় অসহ্য শীত পড়ে শীতকালে । তাই মার্কনিরা 
শীতকালে লিভর্নোতে বা ফ্লোরেন্দে চলে যেতেন। গুগ লিয়েল্‌- 
মৌও যেতেন বাপ-মার সঙ্গে । তাই এ সব জায়গায় থাকার 
সময়ে নতুন ক'রে তার জন্যে মাস্টার রাখা হোতো। দশ-এগারো। 


৮ ছোটদের মার্কনি 


বছর যখন তার বয়স, তখন লিভনেণতে মানি পরিবারের 
সঙ্গে বিজ্ঞানের অধ্যাপক ভিন্সেন্থসো রোসার আলাপ হয়। 
বৈদ্যুতিক শক্তি সম্পর্কে বালক মার্কনির কৌতুহল ও জানবার 
আগ্রহ দেখে অধ্যাপক রোসা তাকে পদার্থবিদ্যা শেখাতে শুরু 
করেন। 

বোলোনিয়াতে বিজ্ঞানের একজন বিখ্যাত প্রকেসরের 
সঙ্গেও মার্কনির আলাপ হয়েছিল । তার নাম আগাস্টো রিঘি। 
অধ্যাপক রিঘি বোলোনিরা বিশ্ববিদ্যালয়ে প্রফেসরি করতেন । 
বিজ্ঞান সম্বন্ধে বালক মার্কনির উৎসাহ দেখে তিনিও তাকে 
বিজ্ঞান বিষয়ে শিক্ষা দিতে শুরু করেন। এইভাবে কোনো 
বিশ্ববিদ্যালয়ে না পড়েও মার্কনি বিজ্ঞান বিষয়ে একদিন 
অসাধারণ পণ্ডিত হয়ে ওঠেন। 


বৈদ্যুতিক শক্তিই বালক মার্কনিকে সবচেয়ে বেশি আকৃষ্ট 
করে। বৈদ্যুতিক শক্তি নিয়ে নানারকম চিন্তা ও হাতে-কলমে 
পরীক্ষা করবার নেশ। তাকে পেরে বসে। তিনি বৈজ্ঞানিক 
বেঞ্জামিন ফ্র্যাংক্‌লিনের সম্বন্ধে আগেই পড়েছিলেন | বেঞ্জামিন 
ফ্যাংক্লিন মেঘাচ্ছন্ন আকাশে ঘুড়ি উড়িয়ে প্রমাণ ক'রে দেখিয়ে- 
ছিলেন, মেঘে যে বিদ্যুৎ চমকার, তা ইলেক্টি,সিটি মাত্র ৷ 
বেঞ্জামিন:ক্যাংকূলিন ১৭৫০ সালে লণ্ডনের রয়েল সোসাইটিকে 
এক চিঠি লিখে জানিয়েছিলেন যে, চেষ্টা করলে বাজ পড়বার 


ছোটদের মার্কনি ৯ 


আগেই বৈদ্যুতিক শক্তিকে নিঃশব্দে মেঘের ভেতর থেকে টেনে 
বের ক'রে নেওয়া যেতে পারে। বালক মার্কনি তা পড়েছিলেন। 
পরে বড়ো হয়ে তিনি গল্পের ছলে বলেছিলেন, ছোটবেলা 
তিনি তাদের বাড়ির ছাদে দস্তার তৈরী বর্শার মতো একটা 
জিনিস খাড়া ক'রে তার সঙ্গে বাড়ির ভেতরের একটা ঘণ্টা 
জুড়ে দিয়েছিলেন। দস্তার ফলক দিয়ে আকাশ থেকে 
বৈদ্যুতিক শক্তি যখন যথেষ্ট পরিমাণে জমতো, তখন ঘণ্টাট। 
আপন! থেকেই বাজতো | বালক মার্কনি এই ধরনের খেলা 
খেলে খুব আনন্দ পেতেন--যদিও তার সাথীরা তাকে এনিয়ে 
কতো ঠাট্রাই না করতো! অনেকে তো তাকে ক্ষাপা 
বলেই ভাবতো । 

তাতে বালক মার্কনি মোটেই ঘাবড়াতেন না। তার ছিপ 
কেলে মাছ ধরার ও ঘোড়ায় চড়ার শখ ছিল। বন্ধুরা ঠাটা- . 
বিদ্রপ করলে বিজ্ঞানের খেল! ফেলে তিনি ছিপ ফেলতে বা 
ঘোড়ায় চড়তে চলে যেতেন । তার আর একটা শখ ছিল-_ 
গাছে চড়বার। যে সন গাছের ডাল-পালা নেই, সেইসব 
গাছের সমতল পিছল গুড়ি বেয়ে উঠতে ভারি মজা লাগতো 
তার। মাঝে মাঝে তিনি গাছে চ'ড়ে চুপচাপ বসে থাকতেন, 
জার নীল আকাশ দেখতেন ছু'চোখ ভরে | সামনে, পেছনে, 
ওপরে হাজার হাঁজার, লাখো লাখো মাইল জুড়ে নীল 
সমুদ্রের মতো অসীম নীল আকাশ ৷ 

বিজ্ঞানের বইয়ে তিনি পড়েছিলেন, সমুদ্রের মতো নীল 


১০ ছোটদের মার্কনি 
আকাশেও তরঙ্গ গঠে_বৈছ্যাতিক শক্তির তরঙ্গ আকাশনয় 
অসংখ্য অদৃশ্য ঢেউ তুলে দিক্-দিগান্তে নিমেষে ছুটে যায়। 
এই ঢেউয়ের আগায় চড়ে নিঃশব্দে ধেয়ে যায় শব্দ, অদৃশ্য 
হয়ে ছুটে আসে আলোক ! টে 

আকাশ দেখতে দেখতে, বৈদ্যুতিক তরঙ্গের কথা ভাবতে 
ভাবতে চোখে তার আমেজ লাগতো, কখনো বা ঠেস খুজে 
আসতো । অনেক সময় আগ-ডালে লতাপাতার আড়ালে 
ঘুমিয়ে পড়তেন বালক মার্কনি। এমনি ক'রেই এই মহাশৃন্তের 
সঙ্গে মার্কনির বন্ধুত্ব গড়ে উঠেছিল। বাল্যকালেই-_-খেলাধুলোর 
মাঝেই । 


তিন 

১৮৯৪ সালের গ্রীষ্মকাল ৷ 

গুগলিয়েল্মোর বয়স তখন বিশ বছর ৷ দাদা লুইগির 
সঙ্গে গুগলিয়েল্মো একবার আল্পজ পাহাড়ে বেড়াতে 
গিয়েছিলেন। এ সময় বেড়াবার কাকে একদিন একটি পত্রিকা 
তার হাতে এসে পড়লো। খাওয়া-দাওয়ার কথা, পাহাড়ে ঘুরে 
বেড়াবার কথা তিনি প্রায় ভুলেই গেলেন। ডুবে রইলেন - 
সেই পত্রিকার মধ্যে। 

তোমরা ভাবছ, নিশ্চয় কোনে! মজার গল্প-ছিল পত্রিকায়। 
না, গল্পের পত্রিকা ছিল না সেটা। সেট! ছিল বিজ্ঞানের 
পত্রিকী। কিন্তু তাতে বা ছিল, তা ডিটেক্‌টিভ গৃল্পের 
চেয়েও রোমাঞ্চকর, ভুতের গল্পের চেয়েও বেশি ভৌতিক, 
রূপকথার চেয়েও অবিশ্বাস্ত | 

কয়েক মাস আগে বিখ্যাত বৈজ্ঞানিক হাইন্রিখ হাৎস্‌ 
মারা গিয়েছিলেন । তার আবিষ্কার সম্পর্কে একটি বড়ো প্রবন্ধ 
বেরিয়েছিল এ সখখ্যায়। প্রবন্ধে বলা হয়েছিল, বৈভ্ঞানিক হার্থস্‌ 
একটি বৈদ্যুতিক যন্ত্র বের করেন, তার ফলে বৈদ্যুতিক তরঙ্গ 
এমনভাবে চালান যায় যে, ঘরের একদিক থেকে প্রেরিত 
বৈদ্যুতিক শক্তি বিনা তারেই ঘরের অন্যদিকে আগুনের ফুলকি 
জ্বালিয়ে দেয়। তারের মধ্য দিয়ে এক জয়গা থেকে অন্ত 
জায়গায় বৈদ্যুতিক শক্তি চালানো সহজ ৷ কিন্ত বিনা তারে! 


১২ ছোটদের মার্কনি 


আর বিনা তারেই বৈদ্যুতিক শক্তি পাঠানে। যদি সম্ভব 
হয়, তবে তা কেবল ঘরের একদিক থেকে অন্য দিকে কেন 
গ্রামের পর গ্রাম, শহরের পর শহর, দেশের পর দেশ, মহা- 
দেশের পর মহাদেশ পার হয়েও তো তা চলে যেতে পারে ! 
তরুণ মার্কনির মাথায় যেন আগুন জলে গেল। আর তাই 
বদি চলে, তবে বিনা তারেই বা এক দেশ থেকে আরেক 
দেশে সমুদ্র মহাসমুদ্র পার হয়ে সংকেত পাঠানো সম্ভব হবে 
না কেন? { 

তরুণ মার্কনির কাছে কথাট। অত্যন্ত সহজ লাগলো । 
সহজ লাগলো বলেই তার এই ভয়ও হোলো যে, তবে এমন 
সহজ কথাটা বড়ো বড়ো বৈজ্ঞানিকদের কাছেই বা ধরা পড়েনি 
কেন ? মার্কনির দ্বিধা হোলো, সন্দেহ হোলে| তবে তিনি যা 
ভাবছেন, তা কি ভুল? 

কিন্তু ওটাকে ভূল ব’লেও তিনি সহজে মেনে নিতে পারলেন 
না। মগজে চললো চিন্তা, আর কাগজে চললো নানা রকমের 
আকা-জোকা | ক্রমেই এই চিন্তা তাকে পেয়ে বসলে 
এই একমাত্র চিন্ত।। একটি ঘরের এক দিক থেকে অপর দিকে 
বিনা তারে বৈদ্যুতিক তরঙ্গ যদি পাঠানো সম্ভব হয়, তবে 
তা দূরে পাঠানো সম্ভব হবে না কেন ? আর তা-ই যদি সম্ভব 
হয়, তবে বিনা তারে দূরে সংবাদ পাঠানোও অসম্ভব কিসে? 

মার্কনি ক্রমেই, অশাস্ত হয়ে উঠলেন। এই এক চিন্তা, 
এক স্বপ্ন । 


ছোটদের মার্কনি ১৩. 


শরৎকালের গোড়াতেই তার! পান্টেসিওতে ফিরে এলেন। 
বাড়ির চার তলায় অবিলম্বে গড়ে উঠলো মার্কনির গবেষণা- 
গার। রাত্রিদিন নার্কনি সেখানে অক্রান্তভাবে গবেষণা 
চালাতে লাগলেন । এইভাবে কাটলো এক মাস, দু’ মাস । 
এবার জিনিসটা একরকম মোটামুটি খাড়া হোলো ৷ পরীক্ষার 
সময় এলো । 

কিন্তু পরীক্ষা ঠিকমতো সফল হোলো না। মার্কনি তার 
যন্ত্র গুলে। নানাভাবে সাজিয়ে নানা রকমে পরীক্ষা করলেন-_ 
কিন্তু সকল বারেই সকল পরীক্ষা ব্যর্থ হোলো । অন্যান্ত যে 
কোনো সাধারণ লোককে হতাশ কররার পক্ষে এই ব্র্থতাই 
ছিল যথেষ্ট । কিন্ত মার্কনি ছিলেন অসাধারণ মানুব। তিনি 
সহজে হার মানলেন না, হতাশ হলেন না । 

রাত নেই, দিন নেই, তার গবেষণ। ফের চলতে লাগলো । 
ক্লান্তি আর নিদ্রাহীনতার সুস্পষ্ট ছাপ পড়লো মুখে-চোখে । 
বাপ মা চিন্তিত হয়ে পড়লেন । একি পাগলামি এ ছেলের ! 

দাদা আলফন্দো। ভাইয়ের সহকারী হয়ে কাজ করতে 
লাগলেন । বয়সে ন’ বছরের বড়ো হ’লে কি হবে, ছোট ভাই- 
য়ের বিদ্যা-বুদ্ধির ওপর তার অগাধ বিশ্বাস। 

আরো মাসখানেক কাটলো । মার্কনি তার যন্ত্রপাতি- 
গুলিকে নিখু'ত ক'রে তুললেন। 

এতোদিন বাবা মা দুজনেই অবাক হয়ে ভাবতেন, বাড়ির 
চার তলায় ছেলে দুটো রাতদিন করছে কি? একদিন 

গুগ লিয়েল্‌মো বাবা আর মাকে এসে ডাকলেন তার 
আবিস্কৃত বেতার যন্ত্র দেখবার জন্যে | 

পৃথিবীর প্রথম বেতার যন্ত্র! এখন যখন ঘরে বাইরে 
রেডিওর ছড়াছড়ি, তখনকার সেই বেতার যন্ত্র কেমন ছিল 
শুনলে নিশ্চয় তোমরা হাসবে | হাইন্রিখ হার্থস্‌ সাহেব 
ঘরের এক দিক থেকে বিন! তারে বৈদ্যুতিক তরঙ্গ চালিয়ে 
ঘরের অন্যদিকে আগুনের ফুলকি জ্বালিয়েছিলেন। সেদিক 
থেকে অকথ্য মার্কনির আবিষ্ষারটা অভিনব ছিল বৈকি ! 

বাড়ির চার তলায় মার্কনির ল্যাবরেটরিতে ছিল একট! 
যন্ত্র, আর বাড়ির নিচের তলায় ছিল একটা ঘন্টা ৷ ঘণ্টার সঙ্গে 
যন্ত্রটার কোনে! যোগু ছিল না । অথচ চার তলার যন্ত্রটার 
সুইচ টিপতেই নিচের তলায় ঘণ্ট। বেজে উঠলো _ক্রিংক্রিংক্রিং। 

বাবা মা দুজনেই অবাক ! | 

দুষ্ট, ছেলে দুষ্ট মি ক'রে তার-টার কোথাও লুকিয়ে 
রেখেছ নাকি! কই, না তো ! ছেলে কিছু একটা আরিক্ষার 
করেছে, একথা মা সহজেই বিশ্বাস করলেন। কিন্ত জিনিসটা! 
চোখে দেখে, কানে শুনেও বাবা সহজে বিশ্বাস করতে 
চাইলেন না-কয়েকবার মাথা চুলকে চুপ ক'রে রইলেন। 
কিন্ত বিশ্বাস না করেই বা উপায় কি? 


বেতার এবার মার্কনিদের বাড়ি থেকে পা বাড়িয়ে 
বাড়ির উঠোনে নামলো । ঠিক হোলো, বাড়ির চারতলা থেকে 

বাড়ির উঠোনের ওদিকে বিনা তারে সংকেত পাঠানো হবে । 
বাবা ওমা হলেন এই পরীক্ষার প্রধান দর্শক। আর দাদা 
আলফন্সো ও জদিদারির কয়েকজন চাষী হলেন প্রধান 
কর্মী ও সহায়ক ৷ 

টেলিগ্রাফ করবার সময় অক্ষরগুলিকে কতকগুলি বিন্দু ও 
কশির সংকেতের সাহায্যে পাঠানো হয়। টেলিগ্রাকের প্রবর্তন 
করেন বৈজ্ঞানিক মর্স। মর্স সাহেব প্রত্যেক অক্ষরের জন্য 
কতকগুলি নিয়ম বেঁধে দিয়েছিলেন। যেমন পর পর তিনটি 
ডট্‌ বা বিন্দু হোলো ইংরেজী “২” অক্ষরের সংকেত। 

এবারের পরীক্ষায় মার্কনি আর ঘণ্টার বাবহার করলেন 
না। তিনি বিনা তারেই মর্সুপ্রবত্তিত “5” অক্ষরের এই 
সংকেত পাঠাতে চাইলেন। যন্ত্রপাতি ঠিকভাবে সাজানো 
হোলো । তারপর শুরু হোলো পরীক্ষা । 

বাড়ির চার তলায় পর পর সুইচ টিপবার সঙ্গে সঙ্গে 
দেখা 'গেলো উঠোনের অপর প্রান্তের যন্ত্রটা টিক টিক শব্দ 
করে উঠলো । দেখা গেলো, যেমনটি ভাব! গিয়েছিল, ঠিক 
সেইভাবেই ডট বা বিন্দু পড়েছে। এইভাবে সেদিন 
মার্কনিদের বাড়িতে বেতার টেলিগ্রাফের হোলো জন্ম | 

বাবার আর অবিশ্বাস কররার উপায় ছিল না! তার 
ছেলে বে পৃথিবীর একটি বিস্ময়কর বস্তু আবিষ্কার করেছে, 
সে বিষয়ে তার বিন্দুমাত্র সন্দেহ রইলো নাঁ। ছেলে যাতে 
তার গবেষণার কাজ ভালোভাবে চালাতে পারে, সেজন্য, 

তিনি ছেলের হাতে পাঁচ হাজার লিরা (প্রায় সাড়ে পাচ 
হাজার টাকা ) দিলেন। 

বাবার আঘিক সাহায্যে এবং মা ও ভাইদের মানসিক 
উৎসাহে ওশারীরিক সহায়তায় মার্কনির গবেষণা পূর্ণোদ্যমে 
চলতে লাগলো ৷ বাড়ির চারতলায় জানালার ধারে মর্কিনি 
বৈদ্যুতিক তরঙ্গ পাঠাবার যন্ত্রপাতি সাজালেন। এটিকেই 
বস্তুত পৃথিবীর প্রথম বেতার কেন্দ্র বল! চলে। 

সার্কনিদের বাড়ির নাম ছিল “ভিলা গ্রিফোন্ঠ। বেতারের 
জন্মস্থান হিসাবে “ভিলা গ্রিফোন’ তাই অমর হয়ে থাকবে । 

ভিলা গ্রিফোনের চার তলায় রাতদিন ঘণ্টার পর ঘণ্টা 
মার্কনি কাজ করতে লাগলেন । মাঝে মাঝে কেবল তিনি দর- 
কারী তামার তার, ব্যাটারি ও অন্যান্য বৈদ্যুতিক সাজ-সরঞ্জাম 
ও যন্ত্রপাতি কেনবার জন্য নিচে নামতেন। শীঘ্রই যন্ত্রপাতির 
আরো একটু উন্নতি হোলো । মার্কনির বেতার ঘর থেকে বেরিয়ে 
উঠোনে নেমেছিল ; এবার উঠোন পার হয়ে গেলো বাগানে । 
সার্কনির সামনে সব চেয়ে বড়ে! সমস্তা ছিল দূরত্ব বাড়ানো । 
দূরত্ব বাড়ানো যে সম্ভব সে বিষয়ে মার্কনির বিন্দুমাত্র সংশয় ছিল 
না কেমন ক'রে বাড়ানো যায়, তা নিয়েই ছিল তার যতো 
চিন্তা । তার দৃঢ় ধারণা ছিল, বৈদ্যুতিক তরঙ্গ প্রেরণের যন্ত্রে 
যথেষ্ট উন্নতি করতে পারলে বেতার যোগে বহু দুরেও সংবাদ 
পাঠানো সম্ভব হবে।  মার্কনি এবার তার বেতার-ব্যবস্থায় 
“এরিয়েল” ব্যবহার করলেন । ফলে, বেতার ঘরের কোণ থেকে 

মুক্তি পেয়ে মুক্ত বায়ুতে গিয়ে পৌছলো ।  “এরিয়েল” 
ব্যবহারের ফলে বৈদ্যুতিক তরঙ্গ প্রেরণের সমস্যার অনেক- 
খানি সমাধান হোলো । এখন কেবল প্রয়োজন তরঙ্গ- 
গুলোকে যথেষ্ট পরিমাণে শক্তিশালী ক'রে তোলা । 

জেম্স্‌ ক্লার্ক ম্যাকৃস্ওয়েল নামে একজন বৈজ্ঞানিক “ইথার” 
আবিষ্কার করেন। তিনি প্রমাণ ক'রে দেখান যে, এই যে 
মহাশুন্য তা অদৃশ্য এক বস্তুর মহাসমুদ্র ছাড়া আর কিছুই 
নয়। এই বস্তুটির নাম “ইথার”। হাইন্রিখ হাত্স্‌ নামে 
এক বৈজ্ঞানিক প্রমাণ ক'রে দেখালেন, এই ইথারের মহাসমুদ্ডে 
ঢেউ ওঠে এবং জলে যেমন ঢিল ছু'ড়লে বা কোনো ঘা দিলে 
ঢেউ ওঠে ও সেই ঢেউ চক্রাকারে চারিদিকে ছড়িয়ে পড়ে, 
তেমনি এই ইথারের অদৃশ্য সমুদ্রেও ঢেউ ওঠে এবং সে ঢেউ 
চক্রাকারে মহাশুন্যে ছড়িয়ে পড়ে। মার্কনি প্রমাণ ক'রে 
দেখাতে চাইলেন, জলের ঢেউ যতো শক্তিশালী হয়, 
ত! ততে দূরে ছড়িয়ে পড়ে ; তেমনি বৈদ্যুতিক শক্তির ঢেউ 
যতে! শক্তিশালী হবে, তা ততো দূরে পৌছবে। কেবল তাই 
নয়, তিনি আরো বললেন, পুকুরের শান্ত জলে যদি ঢিল 
ছোড়ে, তবে জলে ঢেউ উঠবে । আর সেই পুকুরে যদি 
এক টুকরো কাঠ ভাসিয়ে রাখো, তবে সেই কাঠে গিয়ে ঢেউ 
লাগবে এবং ঢেউএর শক্তি অনুসারে কাঠটা ছুলবে, উঠবে, 
নামবে, নাচবে। ধরো, “ইথার” বা মহাশুন্য হোলো পুকুরের 
শান্ত জল। বৈদ্যুতিক তরঙ্গ প্রেরণের যন্ত্রটা হোলে! ঢিল ৷ 

স্‌ K 

এই যন্ত্র দিয়ে ইথারে বৈদ্যুতিক শক্তির তরঙ্গ তোলা গেলো । 
পুকুরের জলে যেমন কাঠের টুকরো ভাসানো ছিল, তেমনি 
কিছু একটা জিনিস ইথারের মধ্যে রাখা চাই__যাঁতে বৈদ্যুতিক 
তরঙ্গ গিয়ে ঘা দেবে । তাঁকে বলা যাবে, বৈদ্যুতিক তরঙ্গের 
গ্রাহক বা “রিসিভার+ | 

মার্কনি এ বিষয়ে পড়াশুনো ক'রে দেখলেন, ফরাসী 
বৈজ্ঞানিক এডুয়ার্ড ব্রানলি একটি যন্ত্র বার করেছেন। এ 
বিষয়ে সেই যন্ত্রটির সাহায্য নেওয়া চলে ৷ তবে যন্ত্রটির আরো 
অনেক উন্নতি করা দরকার। মার্কনি অনেক ভেবে-চিন্তে 
যন্ত্রটির উন্নতি করলেন এবং তাঁকে তার কাজের উপযোগী ক'রে 
তুললেন। 

এবার দূরে সংবাদ পাঠানোর পরীক্ষা শুরু হোলো । 

অবশ্য, খুব দূরে নয়-_বাড়ি থেকে মাইল খানেক দূরে । 
মার্কনিদের বাড়ির সামনে কিছু দূরে ছিল এক পাহাড় । এই 
পাহাড়ের উপর “রিসিভার” বসানো হোলো ।  ট্রান্সমিটার 
বা বৈদ্যুতিক তরঙ্গ পাঠাবাৰু যন্ত্রটা রইলো! বাড়ির চারতলায়-_ 
মার্কনির সেই ল্যাবরেটরিতে । ঠিক হোলো, দাদা আলফন্সো 
থাকবেন পাহাড়ের উপর রিসিভারের কাছে। আর মার্কনি 
নিজে থাকবেন তার ল্যাবরেটরিতে জানালার ধারে । তিনি 
ট্রান্সমিটারের সুইচ টিপলে পাহাড়ের উপরকার রিসিভাঁরে 
যদি সংকেত গিয়ে পৌছে, তবে আল্ফন্সো তার পতাকা 
নাড়বেন । 

কথামতো কাজ হোলো । গুগ লিয়েল্মো সুইচ টিপলেন। 
টিপবার সঙ্গে সঙ্গে পাহাড়ের উপর পতাকা নডলো। 
টেলিগ্রাফের ‘এস্‌’ অক্ষরের সংকেতটি বিনা তারে এক মুহুতে” 
প্রায় এক মাইল পথ চলে গেছে! 

দু ভাইয়ের আনন্দ আর ধরে না। 

সংকেত যখন নিভূল ভাবে এক মাইল পথ চলে গেছে, 
তখন বৈদ্যুতিক তরঙ্গ পাঠানোর যন্ত্র এবং তরঙ্গ ধরবার যন্ত্র 
আরো উন্নত হ'লে নিশ্চয় দূর দেশেও সংকেত পাঠানো যাবে । 
তবে একটা খটকা লাগলো গুগ_লিয়েল্‌মোর | জলে যে ঢেউ 
ওঠে, তা বাধা পেলে আর এগুতে পারে না । ইথারের তরঙ্গ 
কি উচু বাড়ি বা উচু পাহাড়ের বাধা অতিক্রম ক'রে, এগুতে 
পারবে? আর তা যদি না পারে, তবে তো বেতারে সংকেত 
পাঠানো সম্ভব নয় ! 

কিন্ত কোনো কিছুতেই দমবার পাত্র নয় এই তরুণ 
বৈজ্ঞানিক । ঠিক হোলো, পাহাড়ের অপর দিকে নিচু 
জমিতে রিসিভার বসানো হবে। বৈদ্যুতিক তরঙ্গ যদি 
পাহাড়ে না, আটকে রিসিভারে গিয়ে পৌছে, তবে 
আলফন্সো সঙ্গে সঙ্গে বন্দুক ছুড়ে জানাবেন। তা 
হ’লেই বোঝা! যাবে, বড়ো বডে। বাড়ি ব! পাহাড়-পর্বতের 
কোন বাধাই বৈদ্যুতিক তরঙ্গকে আটকাতে পারবে না 
এবং বেতারের জয়যাত্রা দুনিয়ার পথে অব্যাহতভাবে এগিয়ে 


চলবে । 

যেমন কথা, তেমনি কাজ। গুগলিয়েল্মৌ তার 
ল্যাবরেটরিতে সুইচ টিপলেন। সঙ্গে সঙ্গে পাহাঁড়ের ওদিক 
থেকে বন্দুক গর্জে উঠলো । গুগ্‌লিয়েল্মোর আর কোনো 
সংশয় রইলো। না । বাব! ও মার ডাক পড়লো ছেলের ঘরে । 
আবার টেপ। হোলে! স্ুইচ--আবার পাহাড়ের ওদিকে সেই 
বন্দুকের শব্দ ! 

বেতার আবিষ্কৃত হয়েছে । গিরি নদী প্রান্তর পার হয়ে 
এবার তা এগিয়ে চলবে । কেউ আর তাকে রুখতে পারবে 
না। এইভাবেই সেদিন বেতারের জয়যাত্রা শুরু হোলো । 
সাক্ষী রইলেন মার্কনি পরিবারের লোকেরা আর গ্রামের 
কয়েকজন চাষাভূঝো মানুষ ! 

বেতার আবিষ্কারের গৌরব অবশেষে মার্কনির কপালেই 
জুটলো | অথচ এ নিয়ে দীর্ঘকাল ধ'রে গবেষণা করছিলেন 
অনেক মহ! মহা বৈজ্ঞীনিক। ১৮৩৭ শ্রীষ্টাব্দেই অস্্রিয়ার এক 
অধ্যাপক, স্টাইনহাইল্‌, বলেছিলেন যে, খুব শীঘ্রই বিনা তারে 
সংবাদ দেওয়া-নেওয়া সম্ভব হবে। আমেরিকার বৈজ্ঞানিক 
ডক্টর মাহ্‌ লন লুমিস ১৮৬৫ সালেই এই ধরনের একটি পরি- 
কল্পনা করেছিলেন । তখন মার্কনির জন্মও হয় নি। তারপর 
মার্কনি যখন বছর খানেকের শিশু, তখন, ১৮৭৫ সালে, 
বিখ্যাত বৈজ্ঞানিক টমাস আল্ভা এডিসনও এদিকে কিছুটা 
এগিয়েছিলেন। 
কেবল তাই নয়, বৈজ্ঞানিক স্যার উইলিয়াম প্রিস্‌ এবং 
স্তার অলিভার লজ, তারাও এ বিষয়ে প্রচুর চেষ্টা ও গবেষণা! 
করেন। - ১৮৯৬ সালে ইংল্যাণ্ড ও মাল দ্বীপের মাঝখানে 
কেব্‌লের তার ছিড়েঘার। তখন উইলিয়াম প্রিস বিনা তারেই 
১৫৬টি সংবাদ মর্সু-প্রবতিত সংকেত অন্ুসারে-পাঠান।- তবে 
প্রিস নিজেকে কখনো বেতারের আবিষ্কারক বে ণ 
নি। তিনি তার এক বক্ত তায় বলেন, মাত 
অনেক উন্নততর ; তা ছাড়া যে কৌশ। লপ্রি বেতারে সং 
” 
পাঠিয়েছিলেন, তা চলন্ত জাহাজে ছিল তচ্ল। তাই সুর 
প্রিস মার্কনিকেই বেতারের আবিষ্কারক ১৬ করেনেন।”, 


০ 


০০০০৪ 

স্তার অলিভার লজ. ১৮৯৪ সালেই বৈজ্ঞানিক ত্রানলির 
আবিষ্কৃত যন্ত্রের সাহায্যে দেড়শ’ গজ দূর পর্যন্ত সংকেত পাঠান । 
কিভাবে অপ্রয়োজনীয় তরঙ্গগুলিকে বাদ দেওয়া চলে, সে 
বিষয়ে তিনি অনেক গবেষণা করেন এবং একটি উপায়ও 
আবিষ্কার করেন । 

আমেরিকার কলাম্বিয়া বিশ্ববিদ্যালয়ে বৈজ্ঞানিক নিকল 
টেল্সাও এ বিষয়ে অনেক গবেষণা করেন। বিখ্যাত বাঙ্গালী 
বৈদ্ছানিক স্যার জগদীশচন্দ্র বসু এ বিষয়ে অনেকখানি 
অগ্রসর হন। 

তবু বেতার আবিষ্কারের গৌরব মার্কনিরই প্রাপ্য। 
আবিষ্কারের ইতিহাসে প্রায়ই এ রকম ঘটে থাকে । অনেকেই 
আবিষ্কারের পথে অনেকখানি এগিয়ে আসেন, কিন্তু যিনি 
সে আবিষ্কারকে সম্পূর্ণ ক'রে তোলেন, আবিষ্কারের গৌরব 
তিনিই পান। তাই ম্যাকৃস্ওএল, হাত্স্, কেল্ভিন, পপ, 
টেল্সা, রিঘি, লুমিস, ত্রানলি, বন্থু, প্রিস, লজ২-এরা 
সকলেই বেতার আবিষ্কারের পেছনে থাকলেও, সেদিন একুশ 
বছরের অখ্যাত এক ইতালীয় যুবকের নামের সঙ্গেই বেতারের 
নাম চিরতরে জড়িয়ে গেল । 

প্রতিবাদ যে একেবারে এলো না, তা নয়। অনেক দেশের 
অনেক লোকের কাছ থেকেই এলো প্রতিবাদ, মার্কনি বেতারের 

* আঁবিক্র্তা নন, তিনি অপর অনেকের আবিষ্ষীরকে কাজে লাগি- 

য়েছেন মাত্র । তার! ভুলে গেলেন, বিজ্ঞানের সকল আবিফারই 

এইভাবেই হয়েছে। পূর্ববর্তী আবিষ্কারকদের আবিষ্কারের 
বিনা সাহায্যেই নতুন কিছুর আবিষ্কার কখনো সম্ভব হয়নি । 

সত্যি কথা, বৈজ্ঞানিক ম্যাক্স্ঙওএল ইথারের অস্তিত্ব 
. আবিষ্কার করেছিলেন; সত্যি কথা, বৈজ্ঞানিক হার্স্‌ সেই 
ইথারে কিভাবে বৈদ্যুতিক শক্তির ঢেউ ছড়িয়ে পড়ে, তা প্রমাণ 
ক'রে দেখিয়েছিলেন । সত্যি কথা, অনেকেই জানতেন, মাত্র 
এক সেকেণ্ডে এই ঢেউ এক লক্ষ ছিয়াশী হাজার মাইল পথ 
অতিক্রম ক'রে চলে যায়। আর এ-ও জানা কথা ছিল,পৃথিবীর 
বুকটা মাত্র পঁচিশ হাজার মাইল চওড়া। হিসাব করলেই দেখা 
যায়, ইথারে পৃথিবীর এক প্রান্ত থেকে অন্ত প্রান্ত পযন্ত বৈদ্যু- 
তিক ঢেউয়ের যেতে মাত্র এক সেকেণ্ডের সাত ভাগের এক 
ভাগ লাগে। 

কিন্ত এতগুলি সত্যকে কাজে লাগিয়েছিল কে? ইতালির 
এই দুঃসাহসী যুবক মার্কনি। তাই মার্কনিই নিঃসন্দেহে 
বেতারের প্রকৃত আবিষ্কারক । 


মার্কনি ১৮৯৬ সালের সেপ্টেম্বর মাসে তার বেতার-যান্ত্রে 
“পেটেন্ট” পান। বেতারকে কাজে লাগাতে হ’লে সরকারী 
সাহায্যের প্রয়োজন ছিল। তাই তিনি ইতালি সরকারের 
কাছে প্রথমে দরখাস্ত করলেন ।. 

এই সমর বেতারকে চলন্ত জাহাজের পক্ষেই সবচেয়ে 
উপযোগী ব'লে ভাবা হোতো । তাই ইতালি সরকার যুবক 

মার্কনির এই আবিষ্কারের যথেষ্ট প্রশংসা করলেও এ বিষয়ে 
সাহায্য করতে পারবেন না জানিয়ে দিলেন। সমুদ্র পথে 
প্রভাব-প্রতিপন্তি তখন সবচেয়ে বেশি ছিল ইংল্যাণ্ডের । 
তাই জাহাজের উপযোগী এই আবিষ্কারের ব্যাপারে ইংল্যাণ্ড - 
সাহায্য করতে পারে মনে হোলো । 

মার্কনির মা ছিলেন আইরিশ । ইংল্যাণ্ডে তার আত্মীয়রা 
অনেকেই ছিলেন। তাদের মধ্যে একজন হোলেন জেমসন 
ডেভিস। জেমসন ডেভিস ইঞ্জিনিয়ার হিসাবে খুবই পসার 
করেছিলেন । মার্কনির বয়স যখন ছ সাত বছর, তখন তিনি 
কিছুদিনের জন্য ইতালিতে মার্কনিদের বাড়িতে গিয়ে ছিলেনও। 
মার্কনির মা ডেভিসকে লিখলেন, তিনি যদি মার্কনিকে 
বেতারের ব্যাপারে কিছু সাহায্য করতে পারেন। 

ডেভিস বালক নার্কনিকে দেখেছিলেন বটে, তবে সে যে 
একদিন প্রতিভ। হয়ে উঠবে, অতোখাঁনি আশা করেন নি। 
তিনি মার্কনির মায়ের চিঠির জবাবে জানালেন, মার্কনির 
আবিষ্কার যদি কাজের উপযুক্ত হয়, তবে তিনি সানন্দে তাকে 
সাহায্য করবেন । 

সুতরাং ইংল্যাণ্ডে যাওয়াই স্থির হোলো মার্কনির । 

মার্কনি ইংল্যাণ্ডে রওনা হয়ে গেলেন। 

মা ইংরেজিতে কথা বলতে পারতেন ; তাই খুব অল্প 
বয়সেই মার্কনিও ইংরেজি ভাষায় কথা বলতে শিখেছিলেন । 
তিনি ইংরেজিতে ইংরেজদের মতোই সুন্দরভাবে কথা বলতে 

পারতেন । মার্কনি ইংল্যাণ্ডে এসে পৌছলেন। কিন্তু সরকারী 
শুল্ক বিভাগের লোকেরা মাঝখান থেকে এক ফ্যাসাদ 
বাধালো। মার্কনির এই নতুন বেতার যন্ত্র সম্পর্কে তাদের 
কোনো ধারণাই ছিল না। তাই তারা এই যন্ত্রকে বিপজ্জনক 
কিছু ভেবে ভেঙে দিলে৷ । 
যন্ত্রপাতি নতুন ক'রে তৈরি করতে কিছু সময় লাগলো । 
ডেভিসের বাড়িতেই কয়েক সপ্তাহ ধ'রে চললো পরীক্ষা । 
এই সমস্ত পরীক্ষায় ইংল্যাণ্ডের অনেক শ্রেষ্ঠ বৈজ্ঞানিক 
এসে যোগ দিলেন। তাদের মধ্যে স্যার উইলিয়াম 
প্রিস-ও ছিলেন। 
স্যার উইলিয়াম প্রিস্‌ ছিলেন বৃটিশ পোস্ট অফিসের প্রধান 
ইঞ্জিনিয়ার । কেবল তাই নয়, বিনা তারে সংবাদ প্রেরণ 
সম্পর্কে তিনি নিজেও অনেক গবেষণা করেন এবং অনেকখানি 
সফল হন। তাই মার্কনি-আবিষ্কৃত বেতার দেখে তিনি মুগ্ধ 
হলেন। এই যুবকের শক্তি সম্পর্কেও তার কোনো সংশয় 
রইলো না । সরকারী ডাক বিভাগ এ বিষয়ে মার্কনিকে সকল 
প্রকার সাহায্য দিতে রাজী হোলে1। সকল প্রকার ব্যয় 
বহনের ভারও তারা নিলো । 
কিন্তু হঠাৎ এই সময় ইতালি থেকে মার্কনির ডাক এলে।। 
ইতালিতে বাধ্যতামূলক সামরিক শিক্ষার নিয়ম ছিল। 
সুতরাং যুবক মার্কনিরও তাই সামরিক বিভাগে যোগ না দিয়ে 
উপায় ছিল না । কিন্তু সামরিক বিভাগে যোগ দেওয়ার অর্থ 

হোলো বেতার সম্পর্কে গবেষণা বেশ কিছুদিনের জন্য স্থগিত 
রাখা । অবশ্য, মার্কনির সামনে আরেকট। পথ খোলা ছিল। 
তিনি ইচ্ছা করলে ইতালির নাগরিক অধিকার ত্যাগ করে 
ইংল্যাণ্ডের নাগরিক হয়ে ইংল্যাগ্কে স্বদেশ ব'লে মেনে নিতে 
পাঁরেন। কিন্ত জন্মভূমিকে ত্যাগ করতে মার্কনির মন চাইলো 
না। তাই তিনি লণ্ডনে ইতালির যে দূতাবাস ছিল, সেখানে 
গেলেন এবং তাদের কাছে ব্যাপারটা খুলে বললেন। তারা 
মার্কনির কথাগুলি সহানুভূতির সঙ্গে শুনলেন। অবশেষে 
স্থির হোলো, ইতালির দূতাবাসের তত্তাবধানে তিনি তার 
গবেষণা চালাবেন এবং ইতালীয় নৌবাহিনীর ছাত্রের খাতায় 
তার নাম থাকবে । এর চেয়ে ভালো উপায় আর কিছুই 
ছিল না। মার্কনি সহজেই রাজী হয়ে গেলেন। 

ইংল্যাণ্ডে মার্কনি পর পর কতকগুলি বেতার পরীক্ষা 
করলেন এবং সবগুলিতেই সফল হলেন। ফলে ইংল্যাণ্ডের 
ব্যবসায়ীদের মধ্যে বেতার সম্পর্কে প্রচুর উৎসাহ ও আগ্রহ 
দেখা গেলো । বেতার যে শীত্রই একটা লাভজনক কারবারে 
পরিণত হবে, সে বিষয়ে আর কারে! সন্দেহ রইলো না। 

১৮৯৭ খ্ৰীষ্টাব্দের জুলাই মাসে ইংল্যাণ্ডে একটি বেতার 
কোম্পানি প্রতিষ্ঠিত হোলো । কোম্পানির নাম “ওয়েরলেস 
টেলিগ্রাফ আযাণ্ড সিগ ন্যাল কোম্পানি লিমিটেড ৷” ,তখনে। 
বেতারে খুব বেশি দূরে সংকেত পাঠানো সম্ভব ছিল না । তাই 
স্থির হোলো এই কোম্পানির কাজ হবে ইংল্যাণ্ডের উপকুল-, 

ভাগে বাতিঘর ও বাতিজাহাজগুলিতে বেতার-যন্ত্র বসাবার 
বাবস্থা কর! । এজন্য মার্কনিকে নগদ পনেরো হাজার 
পাউণ্ড এবং মুনাফার অর্ধেক দেওয়ার কথা হোলো। 
জেম্সন ডেভিস এই কোম্পানির পরিচালক নিযুক্ত 
হলেন। 


মার্কনির খ্যাতি খুব ছড়িয়ে পড়লেও ইংল্যাণ্ডের অনেকেই 
অবাক হয়ে ভাবছিল, দেশেই যখন স্যার অলিভার লজ, বা 
স্তার উইলিয়াম প্রিসের মতো বৈজ্ঞানিক রয়েছেন এবং তারা 
এ বিষয়ে অনেক গবেষণা করেছেন, তখন বিদেশের এই 
বাইশ তেইশ বছরের ছোকরাকে নিয়ে এত হৈচৈ কেন? 
স্যার উইলিয়াম প্রিস নিজেই এর জবাব দিলেন । মার্কনি 
যে বেতার-যন্্র বার করেছেন, জাহাজে ও বাতিঘরে তার 
উপযোগিতা যে কতোখানি তা তিনি বুঝিয়ে দিলেন এবং 
বললেন, এ বিষয়ে মার্কনি যতোখানি সফল হয়েছেন, তার৷ 
কেউ ততোখানি হ'তে পারেন নি। 
। স্যার উইলিয়াম প্রিস এ কথা বলবার কিছুদিন পরেই 
স্তালিসবেরির প্রান্তরে মার্কনির বেতার-যন্ত্রের কয়েকটি 
পরীক্ষা হোলো । প্রথমে এক শ’ গজ দূরে সংকেত পাঠানো 
হোলো ; তারপর ছ’ মাইল দূরে ; তারপর ন’ মাইল দূরে। 
এই সমস্ত পরীক্ষায় ইংলণ্ডের স্থল ও নৌবাহিনীর বড় বড় 

কর্তারাও অনেকে উপস্থিত ছিলেন। ঘার্কনির কৃতিত্ব সম্পর্কে 
তাদের কারো আর কোনে! সংশয়ই রইলো না। 

এই সময় মার্কনি সংকেত পাঠাবার ব্যাপারে এমন একটি 
উন্নতি করেন--বার কলে কোনো এক বিশেষ দিকে ইচ্ছামতো 
সংকেত পাঠানো সম্ভব হোলো ৷ 

জার্মান বৈভ্ঞীনিকরাও বেতার-যন্ত্রের অনেকখানি উন্নতি 
করেন। ফলে মার্কনির সঙ্গে তাদের প্রতিযোগিতা শুরু হয়। 
কিন্তু বেশি দূরে সংকেত পাঠানোর গুপ্ত রহস্তট! মার্কনি ছাড়া 
আর কারো জানা ছিল না। 

বিনা তারে সংকেত পাঠানো সম্পর্কে আর কোন সন্দেহই 
ছিল না। এখন সমস্তাটা ছিল দূরত্ব সম্পর্কে। দুরে, দূরে, 
আরো! দূরে_এই ছিল মার্কনির অবিরাম চিন্তা, অক্লান্ত 
চেষ্টা । দূরত্বের সমস্যা যে মার্কনি অল্পদিনের মধ্যেই সমাধান 
ক'রে ফেলবেন, এমন আশা সকলের মনেই দেখা দিয়েছিল। 
তাই লোকে জল্পনা-কল্পনা করতে লাগলো যে, কিছুদিন বাদে 
সমুদ্র-পারে সংবাদ পাঠাবার জন্যে আর কেবলের দরকার হবে 
না। সমুদ্রের তলায় কেব ল্‌ বসাতে বা ক্বেল্‌ রাখতে যে 
পরিমাণ খরচ হয়, বেতারে সে তুলনায় খরচ হবে অতি 
সামান্তই | তাই কেব্ল্‌ কোম্পানির লোকেরা নানাভাবে 
মার্কনিকে হেয় প্রতিপন্ন করতে লাগলো--কোনো কোনো 
বৈজ্ঞানিক এমন কথাও বলতে লাগলেন যে, বৈদ্যুতিক তরঙ্গ 
সোজা চলে, কিন্তু পৃথিবী গোলাকার, অতএব বৈদ্যাতিক 

তরঙ্গের সাহায্যে বিনা তারে সংবাদ কখনো পুথিবীর এক- 
দিক থেকে অন্য দিকে পাঠানো সম্ভব হ'তে পারে না। 

কিন্ত এসব কথায় নিরুৎসাহ হবার মতো লোক ছিলেন 
না মার্কনি। তার চিন্তা ও চেষ্টা অবিরাম অশ্রান্ত চলতে 
লাগলো । ১৮৯৮ খ্ৰীষ্টাব্দের মে মাসে লয়েড কর্পোরেশন তাদের 
বাতিঘরগুলিতে বেতার বসাতে চাইলে! ৷ ব্যালী ক্যাসল এবং 
আয়ারলযাগ্ডের উত্তরে রাথলিন দ্বীপের মধ্যে প্রাথমিক পরীক্ষা 
হোলো । এই ছু জায়গার দূরত্ব ছিল সাড়ে সাত মাইল। 
কেবল তাই নয়, এই ছু জায়গার মাঝখানে পাহাড়ও ছিল। 
তাই এই পরীক্ষায় সকল হয়ে মার্কনি আর এক দফা তারিফ 
. পেলেন এবং তার ওপর জনসাধারণের বিশ্বাস আরো বেড়ে 
গেলো। 


বেতারের উপযোগিতাটা কেবল বাতিঘর বা বাতি- 
জাহাজের মধ্যেই বেশিদিন সীমাবদ্ধ রইলো না। বেতারে 
যখন সংকেত পাঠানো সম্ভব, তখন তা খবরের কাগজের 
কাজেই বা লাগবে না কেন? খবরের কাগজওয়ালার! 
অনেকেই বেতার বিষয়ে মনোযোগী হয়ে উঠলেন। 

১৮৯৮ সালের জুলাই মাসে আয়ারল্যাণ্ডের উপকূলে 
একটি বাইচ প্রতিযোগিতা হচ্ছিল। ডাবলিনের “ডেলি 
এক্সপ্রেস” পত্রিকার পক্ষ থেকে এই প্রতিযোগিতার সংবাদ 
সঙ্গে সঙ্গে পাঠানোর জন্য মার্কনিকে তার বেতার-যন্ত্র সহ 

ডাকা হোলো ৷ প্রতিযোগতার সঙ্গে সঙ্গে মার্কনির বেতার- 
যন চলতে লাগলো__-এইভাবে স্বল্প সময়ের মধ্যেই খবরের 
কাগজের জন্য মার্কনি সাত শ’ সংক্ষিপ্ত সংবাদ পাঠিয়ে 
দিলেন । 


এর অল্পদিনের মধ্যেই মহারানী ভিক্টোরিয়ার কাছ থেকে 
ডাক এলো মার্কনির। এই সময় কাউজ উপমাগরে “ওসবোর্ন 
জাহাজে ছিলেন মহারানীর জোষ্টপুত্র প্রিন্স অব ওয়েল্স। 
রাজপুত্রের পায়ে আঘাত লেগেছিল- সে সম্পর্কে সংবাদ 
জানার জন্যে মহারানী ব্যাকুল হয়ে উঠলেন। মার্কনি তার 
বেতার-যোগে মহারাঁনীর সঙ্গে ঘন ঘন সংবাদ আদান-প্রদান . 
করতে লাগলেন । ষোলো দিনে এই ধরনের প্রায় দেড় শ 
সংবাদ দেওয়া-নেওয়া হোলো ৷ চলম্ত জাহাজ থেকে এইভাবে 
সংবাদ দেওয়া-নেওয়ার ব্যাপারটি সত্যি যেমন আনন্দদায়ক, 
তেমনি বিস্ময়কর । রাজপরিবারের অনেকেই স্বচক্ষে এই 
আশ্চর্য ঘটন। প্রত্যক্ষ করলেন। 


এলাম উপসাগরের তীরে নীডল্স্‌ হোটেল। হোটেলের 
পাশেই মাস্তলের মতো উচু কয়েকটা থাম । আর হোটেলের 
একটা! ঘরে বেতারের অফিস। এইটি হোলো নীডল্স্‌ বেতার 
টেলিগ্রাফ কেন্দ্র। অল্পদিনের মধ্যেই নীডল্স্‌ কেন্দ্রটির নাম 
চারিদিকে ছড়িয়ে পড়লো । 


A 

কোনো কোনো উৎসাহী দর্শক আবার বেতার কেন্দ্রের 
অফিসে গিয়ে হানা দিলেন। তারা দেখলেন, দু'জন যুবক যন্ত্র- 
পাতি নিয়ে বাস্ত। তাদের একজন লম্বা কালো হাতল- 
ওয়ালা চাবির মতো কি একটা জিনিসকে তুলছে আর 
নাবাচ্ছে। যতোবার সে চাবিটায় হাত দিচ্ছে, ততোবারই 
নীলাভ একটা স্ফুলিঙ্গ চমকে জলে উঠে এক ইঞ্চি কি তার 
চেয়েও কিছু বেশি লাকাচ্ছে। যন্ত্রটায় শব্দ হচ্ছে ভয়ানক 
কানে তালা ধরে। বাইরের লোকের কাছে এঁ যুবকের 
কার্যকলাপ অর্থহীন মনে হ'লেও, আসলে সে আঠারো মাইল 
দূরের পুল বেতার কেন্দ্রের সঙ্গে সংকেতে কথা কইছে । 

এই সময়ে পুল বেতার কেন্দ্রে ব্যস্ত ছিলেন মার্কনি এবং 
তার অন্যতম সহকারী ডক্টর এর্স্কিন মারে। একদিন 
আমেরিকার এক খবরের কাগজ থেকে একজন লোক তাদের 
সঙ্গে সেখানে দেখা করতে এলেন। ভদ্রলোকের নাম 
ক্রিভল্যাণ্ড মাফেট। মার্কনি মাফেটের সঙ্গে খানিকক্ষণ 
আলাপ করলেন। : 

মাফেট প্রশ্ন করলেন, "পৃথিবী গোলাকার, এতে কি 
বেতারের কোনো অন্ুবিধা হবে ন! ?” 

মার্কনি বললেন, “এখনো তো হয় নি। আমর! পঁচিশ 
মাইল দ্বরেও সংবাদ দেওয়া-নেওয়া করছি। এই দূরছে 


পৃথিবীর বক্রতা প্রায় পাচ শ ফুট । অথচ পাচ শ ফুট বন্রতাতে 


কই আমাদের কোনো অনুবিধা হয় নি তো? স্থতরাং আশা! 


ছোটদের মার্কনি ৩২ 


করা যেতে পারে, বৈদ্যুতিক তরঙ্গ গোলাকার পৃথিবীর 
চারিদিকে গোল হয়েই এগিয়ে যায়|” 

মাফেট বললেন, “আপনারা কি পাহাড় ভেদ করেও 
সংবাদ পাঠাতে পারেন?” 

__“অনায়াসে।'আমর। তা বহুবার পরীল্ষ। ক'রে দেখেছি । 

“সকল রকম আাবহাওয়াতেই কি বেতারে সংকেত 
পাঠানো সম্ভব ?” 

নিশ্চয় ।” 

“বেতারে কি যতে দুরে ইচ্ছা সংবাদ পাঠানো যায় ?” 

__দনা যাওয়ার কোনো কারণ নেই ৷” 

সংবাদপত্রের লোকেরা প্রায়ই মার্কনির দর্শনার্থী হ'তে 
লাগলো এবং অনেকে অনেক রকম প্রশ্ন করতে লাগলো । 
সকলেই অবাক হোলো, বেতার বিষয়ে এই লোকটির অগাধ 
জ্ঞান এবং অসীম বিশ্বাস দেখে ৷ 

কেউ কেউ প্রশ্ন করলেন_-“আাপনার এই আবিষ্কার কোন্‌ 
কোন্‌ দিকে সবচেয়ে বেশি ব্যবহৃত হবে. মনে হয় rt 

মার্কনি জবাব দিলেন -“বাতিঘরে ও বাতিজাহাজে 
ইতিমধ্যেই ব্যবহৃত হচ্ছে। চলন্ত জাহাজ ও চলস্ত ট্রেনের 
সঙ্গে সংবাদ আদান-প্রদানের জন্যেও বেতার ব্যবহৃত হ’তে 
পারবে। তাছাড়া, যুদ্ধের সময়ে যখন টেলিগ্রাফের তার ও 
খু'টিগুলিকে শক্রুপক্ষ নষ্ট ক’রে দেয়, তখন সংবাদ দেওয়া- 
নেওয়ার জন্য বেতারের ব্যবহার সুন্দরভাবেই চলবে 1” 

মার্কনি আরো বললেন, “ভেবে দেখুন, কুয়াশাছন্ন রাত্রিতে 
যখন জাহাজ বাতিঘর বা বাতিজাহাজের নিশান! দেখতে পায় 
না, তখন যদি বাতিঘর বা বাতিজাহাজ থেকে অনবরত 
বেতারে সংকেত করা হয়, আর জাহাজে যদি সেই সংকেত 
ধরবার যন্ত্র থাকে, তবে বিপদের ভয় থাকে না । সমুদ্র অনেক- 
খানি নিরাপদ হয়ে ওঠে ৷” 

অল্পদিনের মধ্যেই, ১৮৯৯ শ্রীষ্টান্দের ২৮শে এপ্রিল তারিখে, 
সমুদ্রে একটি বাতিজাহাজ ঢেউয়ের আঘাতে ভেঙে যায় । 
বেতারে এই সংবাদ তীরে পাঠানো হয়, এবং সঙ্গে সঙ্গে সাহায্য 
এসে পৌছে। এর মাস ছুই বাদে আর. এফ. ম্যাথিউস নামে 
একটি স্টীমার কুয়াশায় পথ হারিয়ে একটি বাতিজাহাজে গিয়ে 
ধাকা দেয়। সঙ্গে সঙ্গে বেতারে এই সংবাদ তীরে পৌছে 
এবং বিপন্ন জাহাজের লোকজনকে বাঁচাবার জন্য দ্রুত সাহায্য 
পাঠানো হয়। এইভাবে সমুদ্রপথে বেতারের উপযোগিতা! 
সম্পর্কে লোকের বিশ্বাস ক্রমেই বাড়তে থাকে। 

মার্কনি এবং তার বেতারের খ্যাতি পৃথিবীময় ছড়িয়ে 
পড়েছিল। সুতরাং তার জন্মভূমি ইতালিতেও তা৷ অজ্ঞাত 
ছিল না। তাই ইতালি সরকার মার্কনিকে দেশে ফিরে গিয়ে 
ইতালি সরকারের সাহায্যে ও তত্বাবধানে গবেষণা করবার জন্য 
আমন্ত্রণ পাঠালেন। মার্কনি স্বদেশের এই ডাককে উপেক্ষা 
করতে পারলেন না। তিনি সানন্দে স্বদেশে ফিরে গেলেন 

ইতালি তার আকাশ-বিজয়ী সন্তানকে অভ্যর্থনা জানালো! 


৩ 

এই সময় ফ্রান্স থেকে ডাক এলো মার্কনির ৷ 
ফরাসী সরকার জানতে চাইলেন, ফ্রান্স ও ইংল্যাণ্ডের 
মাঝখানে ইংলিশ চ্যানেল নামে যে সমুদ্র রয়েছে, তার এপার 
থেকে ও পারে বিনা তারে সংবাদ দেওয়া-নেওয়া সম্ভব কিনা । 
মার্কনি ফরাসী সরকারের ডাকে সাড়া দ্রিলেন। ফ্রান্সের 
উপকূলের উইমেরো শহর থেকে ইংলগ্ডের উপকূলে সংবাদ 
পাঠাবার জন্য তিনি প্রস্তুত হ'তে লাগলেন। এই ছু জায়গার 
দূরত্ব বত্রিশ মাইল । 
মার্কনি এবং মার্কনির বেতার কোম্পীনির পরিচালক 
জেমস্ন ডেভিস উইমেরোতে বেতার-কেন্দ্র স্থাপনের ব্যবস্থা 
করলেন। সংবাদ আদান-প্রদানের সময় মার্কনি রইলেন 
ইংল্যাণ্ডের উপকুলস্থ বেতার-কেন্দ্রে এবং তার সুদক্ষ সহকারী 
মিস্টার কেম্প. রইলেন ফ্রান্সের উপকূলে উইমেরো 
বেতার-কেন্দ্রে। 
২৬শে মার্চ, সোমবার । 
ইংল্যাণ্ড ও ফ্রান্সের মধ্যে প্রথম বেতার যোগাযোগ প্রাতি- 
চিত হোলো ৷ মার্কনির বেতার আবিষ্ধারে ফ্রান্সের বিখ্যাত 
বৈজ্ঞানিক এডোয়ার্ড ব্রান্লির দান ছিল যথেষ্ট । তাই এই 
স্থুযোগে ইংল্যাণ্ডের উপকুলস্থ বেতার-কেন্দ্র থেকে মার্কনি 
ত্রান্লিকে শ্রদ্ধা জানিয়ে প্রথম সংকেত পাঠালেন। 
ইংল্যাণ্ড থেকে ফ্রান্সে এবং ফ্রান্স থেকে ইংল্যাণ্ডে বেতারে 
সংবাদ প্রেরণ স্ুন্দরভাবেই সম্পন্ন হোলো । এই ঘটনা স্বচক্ষে 

দেখবার জন্য মাঞ্ষিন সংবাদিক ক্লেভল্যাণ্ড মাফেটও উপস্থিত 
ছিলেন। তিনি মার্কনির সহকারী কেম্পের সঙ্গে আলাপ 
করলেন। . 

মাফেট কেম্পকে জিজ্ঞাসা করলেন, “আপনারা কতো 
দ্রুত সংবাদ পাঠাতে পারেন?” 

_ “মিনিটে পনরোটি শব্দ । তবে শীঘ্রই আমরা আরো! 
দ্রুত পারবো, আশা করি ।” 

_ এমার্কনির এই বেতার কি স্থলভাগেও সফল হবে ব'লে 
আপনি মনে করেন?” 

নিশ্চয় !”? 

_-“কেন বলুন তো ?” 

“__সকল জায়গায় সকল সময় টেলিগ্রাফেরতার চালাবার 
জন্য প্রয়োজনীয় খুঁটি পৌতার সুযোগ মেলে না। জমির 
মালিক বা কৃষকরা আপত্তি করেন। কিন্ত বেতারে সে বালাই 
নেই! বেতারের সংবাদ যে পথে চলে ত! সকলের মালিকানা 
বা কর্তৃত্বের বাহিরে ।” 

“আপনি কিমনে করেন, যুদ্ধের সময় বেতার খুব কাজে 
লাগবে ?” 

_ নিশ্চয়ই । এতে শক্রপক্ষের তার কেটে দেওয়ার 
বা খুঁটি ভেঙে দেওয়ার সম্ভাবনা নেই৷” 

__ «কিন্ত মার্কনির বেতার পদ্ধতি তো এখন অনেকেই 
জেনে ফেলেছেন। সুতরাং শত্রপক্ষও তাদের যন্ত্র দিয়ে সংবাদ 

ধরে ফেলবে এবং শত্রুপক্ষের কাছে কোনো খবর গোপন 
রাখা যাবে না? 

_ প্যাবে। এখন মিস্টার মার্কনি এই বিষয়ে গবেষণ! 
করছেন । শীঘ্রই তিনি একটি উপায় আবিষ্কার করতে পারবেন, 
আশা করা যায় । তার ফলে বিশেষ দৈর্ঘ্যের বৈদ্যুতিক তরঙ্গে 
প্রেরিত সংকেত বিশেষ ধরনের রিসিভারে মাত্র ধরা পড়বে__ . 
অন্য কোনো রিসিভারে তা ধর! সম্ভব হবে না ৷? 

মার্কনি যে এই ধরনের কোনে! উপায় আবিষ্ষারে ব্যস্ত 
আছেন, তা কারো জানা ছিল না। অতকিতে কেম্প্‌ ত 
বেফাস ক'রে দিলেন । সঙ্গে সঙ্গে এই সংবাদ চারিদিকে রাষ্ট্র 
হয়ে গেলো । 

মাক্নি এই বিশেষ দৈর্ঘ্যের বৈদ্যুতিক তরঙ্গ ধরবার জন্য 
বিশেষ ধরনের রিসিভার ব্যবহারের ব্যবস্থাকে নাম দিলেন 
“টিউন” করা । এই নামেই তিনি তার এই নবতম 
আবিক্ধারের পেটেন্ট নিলেন । 


শীঘ্রই আমেরিকা থেকে মার্কনির আমন্ত্রণ এলো। আয়ার- 
ল্যাণ্ডে বাইচ প্রতিযোগিতার সংবাদ পাঠিয়ে তিনি সুনাম 
পেয়েছিলেন। আমেরিকার বাইচ প্রতিযোগিতা সম্পর্কে 
দ্রুত সংবাদ পাঠাবার জন্যে “নিউ ইয়ক্হেরাল্ড? পত্রিকার পক্ষ 


থেকে অনুরোধ এলো । 


ছোটদের মার্কনি ৩৭ 


আমেরিকা মহাদেশটা দেখবার জন্যে মার্কনির খুবই আগ্রহ 
ছিল। আমেরিকা সম্পর্কে অনেক গল্প তিনি তার মার কাছে 
শুনেছিলেন। তাছাড়া, প্রায় তিন শ বছর আগে যিনি আমে- 
রিকা আবিষ্কার করেছিলেন, তিনিও ছিলেন একজন ইতালিয়ান। 
তিনিও মার্কনির মতো তার আবিফারের কাজে ইতালি সর- 
কারের সাহায্য পান নি; তিনিও বিদেশী সরকারের সাহায্য 
' পেয়ে একদিন সকল হয়েছিলেন। তার নাম খুস্টকার কলাস্বাস। 

তবু আমেরিকার আমন্ত্রণ সহজে নিতে মার্কনি প্রথমে ইত- 
স্তত করতে লাগলেন । কারণ, নিউ ইয়ক্ণ উপসাগর থেকে 
সংবাদ পাঠাতে গেলে যতোটা দূরে সংবাদ পাঠানো দরকার, 
ততটা দূরত্ব তখনো তিনি আয়ত্ত করতে পারেন নি। কিন্তু অল্প- 
দিনের মধ্যে বেতারে সংকেত আদান-প্রদানের দুরত্রটা খুবই 
বেড়ে গেলো। প্রায় বাহাত্তর মাইল দূরে সংকেত পাঠানো 
সম্ভব হোলো--আর মিনিটে প্রায় কুড়িটা ক'রে শব্দ । তাই 
মার্কনি আমেরিকার আমন্ত্রণে সাড়া দিলেন । 

মার্কনি কয়েকজন সুদক্ষ সহকারীকে সঙ্গে নিয়ে ১৮৯৯ 
সালের বাইশে সেপ্টেম্বর তারিখে নিউ ইয়কে গিয়ে পৌছলেন । 
বেতারের এই জাদুকরকে দেখবার জন্যে দলে দলে লোক এলো। 
খবরের কাগজের লোকের ভীড়ে মার্কনি অতিষ্ঠ হয়ে উঠলেন। 

কিন্ত মার্কনিকে দেখে সকলেই প্রায় হতাশ হোলো-__এই 
বেতারের জাদুকর ! পঁচিশ বছরের এক ছোকরা ! লোকটাকে 
দেখে তো বৈজ্ঞানিক বলে মনেই হয় না। কোথায় সেই 


৩৮ ছোটদের মার্কনি 


উস্কো-খুস্‌কো চুল, এলোমেলো! পোশাক, অন্যমনস্ক হাব- 
ভাব? একেবারে ফিটফাট, ছিম্ছাম্_-দিনে দুবার দাঁড়ি কামার! 

মার্কনি ও তার সঙ্গীদের একটি হোটেলে থাকবার ব্যবস্থা 
হয়েছিল । রাত্রিতে হোটেলে ভীষণ একট! বিস্ফোরণের শব্দ 
হোলে! ৷ বিস্ফোরণ কিসের ঠিক জানা গেল না-_কেউ কেউ 
সন্দেহ করলেন, এর সঙ্গে মার্কনির যন্ত্রপাতির হয়তো 
কোনো সম্পর্ক আছে। সহকারীদের সাহায্যে মার্কনি বাক্স- 
পেটরাগুলে। খুলে দেখতে লাগলেন। কিন্তু অবাক হলেন, 
একটা ট্রাংকের পান্তা নেই। সেই ট্রাংকের মধ্যে খব দরকারী 
কয়েকটা যন্ত্রপাতি ছিল। অনেক খৌজখবর ক'রেও ট্রাংকের 
পাত্তা যখন মিললো ন।,তখন মার্কনি রেগে বললেন, তিনি 
আমেরিকায় আর এক মুহুূর্তও থাকবেন না, এখুনি ইংল্যাণ্ড 
রওনা হবেন । ৰ 

মার্কনির সহকারীদের একজন বললেন, লিভারপুল থেকে 
তারা যেদিন নিউ ইয়ক রওনা! হয়েছিলেন, সেদিনই আরেকটি 
জাহাজ লিভারপুল থেকে বোস্টন রওনা হয়েছিল। হয়তো 
ওই ট্রাংক্‌ ভুলক্রমে বোস্টনের জাহাজে চ'লে গেছে। 

খোজ নিয়ে দেখা গেলো, সত্যি তাই। ট্রাংকটা বোস্টনে 
গিয়ে পৌচেছে। 

যাই হোক, নিউ ইয়কেরি এই দৌড় প্রতিযোগিতার সংবাদ 
পরিবেশনে মার্কনি খুবই সফল হলেন। আমেরিকার লোকে 
স্বচক্ষে ও স্বকর্ণে বেতারের আশ্চর্য শক্তি দেখেশুনে অবাক হয়ে 


ছোটদের মার্কনি ৩৯ 


গেলো । আরো! অবাক হোলে! এই পঁচিশ বছরের ছোকরার 
কীতির কথা ভেবে। 
মাঞ্চিন যুক্তরাষ্ট্রের সামরিক কর্তারা বেতার বিষয়ে খুব 
উৎসাহী হয়ে উঠলেন । FE 
ইংল্যাণ্ডের সামরিক বিভাগও চুপ ছিলেন না। তারাও 
তাদের কয়েকটি যুদ্ধ জাহাজে বেতার যন্ত্র বসালেন। এই 
যন্ত্র দিয়ে পঁচাত্তর মাইল দূরেও সংকেত দেওয়া-নেওয়া চলতো । 


সাফল্যের পর সাফল্য, নুখ্যাতির পর সুখ্যাতি । সাধারণ 
মানুষকে নষ্ট ক'রে দেওয়ার পক্ষে এ ছিল যথেষ্ট। কিন্তু মার্কনি 
ছিলেন অসাধারণ। চার বছর আগে যেদিন চারতলা থেকে 
বৈদ্যুতিক তরঙ্গ পাঠিয়ে তিনি নিচের তলায় ঘণ্টা বাজিয়ে- 
ছিলেন, সেদিন ছিল তার যেমন উৎসাহ, আজে! আছে তেমনি। 
মাইলের পর মাইল আকাশ জয় করেও তিনি শান্ত হন নি। 
এখন তার চিন্তা_-কেমন ক'রে বেতারে টিভির মহাসমুদ্র 
পার হওয়া যায়। 
তিন হাজার মাইল! 
হোক্‌ তা। বৈদ্যুতিক তরঙ্গের কাছে সে তো এক 


নিমেষের ব্যাপার ! 


পাঁচ 

সত্যি, ভাবতেও অবাক লাগে। 

পঁচিশ-ছাবি্বিশ বছরের ছোকরা। প্রতিভাদের মধ্যে যে 
পাগলাটে এলোমেলো অন্যমনস্ক ভাব থাকে, তার চিহ্নও নেই। 
মাথার বাদামী চুলগুলিতে অত্যন্ত সাবধানে চিরুনি দেওয়া । 
দিনে দুবার ক'রে কমোনো দাড়ি । ছিমছাম পোশাক । ফিট 
কাট, কেতাছুরস্ত একটা হাবভাব চালচলনে । কে বলবে 
অতোবড়ো বৈজ্ঞানিক! রাস্তার হাজারো সাধারণ মানুষের 
একজন বলেই অনায়াসে মনে হয়। 

বাইরে থেকে নিতান্ত সাধারণ মানুষ ব'লে মনে হ'লেও 
রাত্রি-দিন অসাধারণ চিন্তা চলে মাথার মধ্যে--কাজেরও 
অন্ত নেই। বিনা তারেই অতলাস্তিক মহাসাগরের এপার 
ওপার জুড়ে দিতে হবে এই ছিল তার কল্পনা, সাধনার লক্ষ্য । 
সাধারণ লোকে যে সহজে এ কথা বিশ্বাস করতে চাইবে না, 
একথা তিনি ভালো -ক'রেই জানতেন। তীর থেকে আড়াই শ 
মাইল দূরে সমুদ্রের মধ্যে চলন্ত জীহাজেও তিনি বিনা তারেই 
সংবাদ পাঠিয়েছেন, একথা সত্য । কিন্তু আড়াই শ মাইল 
আর আড়াই হাজার মাইলের পার্থক্য যে অনেক,__বিশেষত 
সাধারণ মানুষের কাছে। তাই মার্কনির এই মহাসমুদ্র-জয়ের 
কল্পন। ও গবেষণা নীরবেই চললো । 


ছোটদের. মার্কানি ৪১ 


ইংল্যাণ্ডের দক্ষিণ-পশ্চিম প্রান্তে পল্ডু নামে একটি জায়গ। 
আছে। সেখানে একটি বেতার-কেন্দ্র স্থাপনের পরিকল্পনা 
হোলো ৷ স্থির হোলো, এই বেতার-কেন্দ্রের সংবাদপ্রেরণের 
শক্তি ইতিপূর্বে তৈরী যে কোনো কেন্দ্রের চেয়ে ষোল গুণ * 
বেশি হবে। এই সময় মার্কনি ওয়েরলেস কোম্পানির পরি- 
চালক ছিলেন মেজর পেজ। মেজর পেজ কোম্পানির ইঞ্জি- 
নিয়ার আর. এন. ভিভিয়ানকে সঙ্গে নিয়ে ১৯০০ সালের 
জুলাই মাসে পল্ডূতে গিয়ে পৌছলেন। পল্ডুতে এই শক্তি- 
শালী বেতারকেন্দ্র স্থাপনের কথা সংবাদপত্রে সামান্ামাত্র স্থান 
*পেলো। এ থেকে বেশ বোঝা যায় যে, মার্কনির মহাসমুন্র- 
জয়ের এই পরিকল্পনীকে সাধারণ লোকে বড়ো একটা আমল 
দেয় নি, এর বিরাট ভবিব্যতের কথাও ভেবে দেখে নি। 
জার্মীনি, বেলজিয়াম প্রভৃতি দেশেও এই সময় বেতার- 
কেন্দ্র গড়ে উঠেছিল। সেগুলিও মার্কনি ওয়েরলেস কোম্পানির 
তন্বাবধানেই হয়েছিল । 

একই এরিয়েলে একাধিক রিসিভার দিয়ে একই জঙ্গে 
একাধিক সংবাদ ধরবার কৌশল কিছুদিন আগেই মার্কনি 
আবিষ্কার করেছিলেন । এই কৌশলকে তিনি নাম দিয়েছিলেন 
‘টিউন’ করা॥ “টিউন” করার কৌশল আবিষ্কারের চার সাত(৭৭৭৭) 
নম্বরের বিখ্যাত পেটেন্টও তিনি ১৯০০ সালের এপ্রিল মাসে 
পান। “টিউন” করবার পরীক্ষাটি আইল অব ওয়াইটের সেন্ট 
ক্যাথরিন বেতার-কেন্দ্র এবং ডরসেটের পুল বেতার-কেন্দট্রের মধ্যে 


9. 


৪২ ছোটদের মার্কনি 


সংকেত আদানপ্রদানের কালে করা হয়। এই পরীক্ষা সম্পর্কে 
লণ্ডন বিশ্ববিদ্ভালয় কলেজের বিড্ঞান বিষয়ের অধ্যাপক ও 
পরে মার্কনি ওয়েরলেস কোম্পানির পরামর্শদাতা আম্রোজ 
ফ্লেমিং একটি বিবরণী দেন। তিনি বলেন, পুল বেতার-কেন্দ্ে 
প্রথমে লম্বা খুঁটি থেকে একাধিক তার টাঙানো হয় এবং 
প্রত্যেক তারে আলাদা আলাদা রিসিভার ঝুলিয়ে দেওয়া হয়। 


তারপর সেন্ট ক্যাথরিন বেতার-কেন্দ্র থেকে একই সঙ্গে ' 


বিভিন্ন ট্রান্সমিটার যোগে বিভিন্ন সংকেত পাঠানো হ'তে 
থাকে। এই সংবাদগুলি পূর্বের ব্যবস্থা অনুসারে বিভিন্ন 


রিসিভারে একই সঙ্গে ধরা পড়ে। কিন্ত মার্কনি এতেও, 


সন্তুষ্ট থাকেন না । তিনি একই তারে পর পর কতকগুলি 
রিসিভার ঝুলিয়ে দেন এবং সেন্ট ক্যাথরিন কেন্দ্রকে সংকেত 
পাঠাতে বলেন। একই তারে ঝুলানো বিভিন্ন রিসিভারেও 
আগের মতই বিভিন্ন সংকেত একই সঙ্গে ধর! পড়ে। 

‘টিউন’ করার এই কৌশল আবিষ্কার ক'রে মার্কনি বেতার 
জগতে একটি বিপ্লব এনে দেন। তিনি যে সত্যই বেতারের 
জাদুকর, সে বিষয়ে কারো সন্দেহ থাকে না। 


পল্ড়ুতে বেতার-কেন্দ্র নির্নাণের কাজ দ্রুত এগুতে 
লাগলো | সেই সঙ্গে অতলান্তিকের অপর পারে কড আন্ত- 
রীপেও একটি শক্তিশালী বেতার-কেন্দ্র স্থাপনের ব্যবস্থা হলো । 

১৯০১ সালের আগস্ট মাসে বেতার-কেন্দ্র তৈরি প্রায় শেষ 
হয়ে এলো । কিন্তু সেপ্টেম্বর মাসের ১৭ই তারিখে এমন এক 
প্রবল ঝড় হোলো যে, তাতে বেতার-কোন্দ্রে এরিয়েলের বড়ো 
খু'টিগুলি প্রায় সমস্তই ভেঙে পড়লো । অথচ এইগুলিকে 
ঠিকভাবে খাড়া করতে এগারো মাস লেগেছিল । মার্কনি 
কোম্পানির ছোটবড় সকলেই হতাশ হয়ে পড়লেন। কেবল 
একজন দমলেন না, তিনি মার্কনি। আগে যে কৌশলে 'এরিয়েল' 
তৈরি কর! হচ্ছিল, তাতে চক্রাকারে কুড়িটি উঁচু খুঁটি ছিল। 
খু'টিগুলি ছিল প্রায় ২০০ ফুট ক'রে লম্বা । কিন্তু ঝড়ের এই 
আক্রমণের ফলে তিনি ভেবে এক নূতন কৌশল বের করলেন। 
ঠিক হোলো দুটো খুটি দিয়েই এবার এরিয়েল তৈরি হবে__তবে 
তামার তারগুলি অন্য কায়দায় ঝোলানো থাকবে। অল্প দিনের 
মধ্যেই কাজ শেষ হোলো। নভেম্বর মাসে পল্ডু কেন্দ্র থেকে 
শীতের আকাশে বৈদ্যুতিক তরঙ্গ দোলা দিলো। পল্ডুর মতো 
মাক্কিন যুক্তরাষ্ট্রের কড অন্তরীপেও যে বেতারকেন্দ্র তৈরী 
হচ্ছিল, তাও প্রাকৃতিক দুর্ঘটনায় বিনষ্ট হয়। 

পল্ডু বেতার-কেন্ড্রের শক্তির প্রাথমিক পরীক্ষা হোলো 
আয়ারল্যাণ্ডের ক্রুক্হাভেন কেন্দ্রের সঙ্গে যোগাযোগ ক'রে। 
পল্ডু থেকে ক্রুক্হাভেনের দূরত্ব ছিল আড়াই শ মাইল ৷ 
কিন্ত পল্ডু থেকে প্রেরিত সংকেতগুলি সেখানে যেভাবে 
গিয়ে পৌছল, তা থেকে ইর্জিনিয়ররা বুঝেছিলেন যে, 
পল্ডু থেকে প্রেরিত সংকেত অতলান্তিক পাড়ি দিতে পারবে 


88 ছোটদের মার্কনি 
_ যদিও সে দূরত্ব পল্ডু থেকে ক্র,কহাভেনের দূরত্বের প্রায় 
দশগুণ | 

মার্কনিরও এ বিষয়ে কোনো সন্দেহ রইলো না । তিনি 
অতলান্তিক পারে সংকেত পাঠাবার ব্যাপারটা সর্বপ্রথম 
পরীক্ষা করতে চাইলেন নিউ কাউগুল্যাণ্ডে গিয়ে। কারণ, 
ইংল্যাণ্ড ও নিউ ফাউগুল্যাণ্ডের মধ্যেই অতলাস্তিক মহাসমুদ্রের 
দূরত্ব সব চেয়ে কম। | 

কিন্তু মার্কনি নিউ ফাউণ্ডল্যাণ্ডে গিয়ে বেতার-কেন্দ্র গড়লেন 
না। তাতে সময় ও টাকার যথেষ্ট প্রয়োজন ছিল। তাই 
তিনি বেলুন আর ঘুড়ি দিয়েই পরীক্ষাটা শেষ করতে চাইলেন ৷ 

১৬ই নভেম্বর তারিখে তিনি লিভারপুল থেকে রওনা হলেন। 
সঙ্গে গেলেন তার দুজন অভিজ্ঞ সহকারী, কেম্প আর প্যাগেট। 

৬ই ডিসেম্বর তারা সেন্ট জন্সে গিয়ে নামলেন। কাজ শুরু 
করবার আগে তারা গভর্নর ও প্রধান মন্ত্রীর সঙ্গে দেখা 
করলেন। তারা সকলেই মার্কনিকে সকল দিক থেকে 

সাহায্য করবেন, প্রতিশ্রুতি দিলেন। 

সিগন্যাল হিলের উপরে পরীক্ষার পক্ষে উপযুক্ত একটি 
জায়গা বাছা হোলো । তারপর সোমবার ৯ই ডিসেম্বর শুরু 
হোলো! কাজ। মঙ্গলবার দিন প্রাথমিক পরীক্ষা হিসাবে ৬০০ 
ফুট লম্বা এরিয়েল সমেত একটি ঘুড়ি ওড়ানো হোলো । কিন্ত 
ঘুড়ির চেয়ে বেলুনই ভালো! হবে ভেবে একটি বেলুনে 
হাইড্রোজেন গ্যাস দিয়ে ছাড়া হোলো । বেলুনটা প্রায় দশ 

পাউণ্ড ওজনের তার দিয়ে তৈরী এরিয়েলকে ঝুলিয়ে রাখার 
পক্ষে যথেষ্ট বড়ো ছিল। কিন্তু ঝড়ের বেগে বেলুন তার থেকে 
ছি'ড়ে বাতাসে ভেসে চলে গেলো সমুদ্রের ওপরে। তাই বাধ্য 
হয়ে পরদিন আবার ব্যবস্থার পরিবর্তন করতে হোলো । 
বেলুনের চেয়ে ঘুঁড়িই ভালো! হবে, এমন সবাই মনে করলেন। 
আকাশে প্রচণ্ড হাওয়া ছিল। তা সত্বেও ঘুড়িকে প্রায় 
৪০০ ফুট উপরে ওড়ানো গেলো । 

পরীক্ষার্টির গুরুত্ব ছিল খুব। তাই যাতে কোনো রকম 
ভুল না হয়, সেজন্য মার্কনি টেলিফোন যোগেই বেতারে গৃহীত 
সংকেতগুলি শোনার ব্যবস্থা করলেন । 

পল্ড় কেন্দ্র থেকে সংকেত পাঠানোর কথা । কি কি 
সংকেত পাঠানো হবে, তাও আগে থেকেই ঠিক করা 
আছে। কাছের কোনো-বেতার কেন্দ্র থেকে পাছে সংকেত 
আসে, এই ভয়ে সংকেতগুলিও আগে থেকেই জানিয়ে 
দেওয়া হয়েছে। | 

সংকেত নেওয়ার ব্যবস্থা ঠিক হয়ে গেলে পর মার্কনি পল্ডু 
কেন্দ্রকে তার ক'রে জানালেন-_তারা যেন পরদিন বিকাল 
তিনটা থেকে ছণ্টা পর্যন্ত সংকেত পাঠান। 

পরদিন ১২-ই ডিসেম্বর, বৃহস্পতিবার । ঘড়ির কীটাটা 
ঘুরে তিনটার ঘরে প্রায় এলো । টেলিফোন-রিসিভার রানে 
লাগিয়ে মার্কনি বসে আছেন, কান পেতে নিঃশ্বাস বন্ধ করে, 
উদ্গ্রীব আগ্রহে । 


৪৬ _. ছোটদের মার্কনি 


সামনে ছু হাজার মাইলব্যাপী মহাসমুদ্র গর্জে চলেছে। 
তা পার হয়ে সুদুর ইংল্যাণ্ড থেকে ভেসে আসবে এক রত্তি 
শব্দ, ভাবতেও কেমন লাগে। মার্কনিরও বুঝি কেমন 
লাগছিল মহাসমুত্রের দিকে চেয়ে । 

সমর হয়ে গেলো । মার্কনি কান পেতে রইলেন অধীর 
আগ্রহে । যুহূর্তের পর মুহূর্ত কাটতে লাগলো । কিন্ত কোনো 
শব্দই এলো না । মার্কনি যন্তরগুলো একবার দেখে নিলেন । ঠিক 
আছে তো? তবে? পল্ডুতে কি কোনো! দুৰ্ঘটনা ঘটেছে ? 
কিংবা কোনে! অজ্ঞাত শক্তির তাড়নায় সংকেতগুলি ৷ ঠিক 


পথে আসছে না? মহাশূন্যে অদৃশ্য কোনে! মহ! বাধা? - 


কিংবা পৃথিবী গোলাকার ব'লে পৃথিবীর এক পিঠ থেকে অপর 
পিঠে বৈদ্যুতিক তরঙ্গ যাচ্ছে না? কিংবা-? হাজারো চিন্তা 
একসঙ্গে ঝড়ের মতো মার্কনির মাথার মধ্যে বয়ে গেলো। 

কিন্ত অকস্মাৎ মার্কনি চমকে উঠলেন। কিসের যেন 
শব্দ তাঁর কানে এলো ! ভ্রম! না, মার্কনি সোজা হয়ে 
বসলেন। আনন্দে তার চোখ ছুটি জলে উঠলো-__ক্রিক্‌! 
ক্লিক্‌! ক্লিক্‌! পল্ডু থেকে সংকেত আসছে। 


মার্কনি তবু যেন নিজের কানকে বিশ্বাস করতে পারছেন . 


না। তিনি টেলিফোন রিসিভারটা কেম্প কে দিলেন। কেম্প২ও 
শুনলেন-__সংকেত আসছে । আর কোনো সন্দেহই রইল না। 

মার্কনি তার সাফল্য নিয়ে কখনো হৈচৈ করতেন ন! । 
এবারেও করলেননা আরো কয়েকদিন পরীক্ষা চললে! | 

তিনি গভর্নর এবং প্রধান মন্ত্রীকেও তার পরীক্ষা দেখালেন । 
অবশেষে এই পরীক্ষার খবর সংবাদপত্রে পাঠান হোলো! । 
সেন্ট জন্সে এই পরীক্ষার সময় সাংবাদিকরা কেউ উপস্থিত 
ভিলেন না। সম্ভবত এই পরীক্ষার সাফল্য সম্পর্কে তাদের 
বিশ্বাস ছিল ন!। এবার কিন্তু তারা ভীড় ক'রে এলেন। 
কিছুদিনের জন্য মার্কনি আবার খবরের কাগজের অন্যতম 
প্রধান সংবাদ হয়ে উঠলেন । 

ভোজ, আপ্যায়ন, অভ্যর্থনী, অভিনন্দন চললো দিনের 
পর দিন। চিঠিপত্র আসতে লাগলো স্তুপাঁকারে । বেতারে 
সংবাদ পাঠানোই যথেষ্ট বিস্ময়কর ; কিন্তু অতলান্তিকের 
এপার থেকে ওপারে বিনা তারে সংবাদ পাঠানো-_তার চেয়ে 
বিস্ময়ের আর কি থাকতে পারে? 

দু-একজন অবিশ্বাসী ক্ষীণ ক যে একেবারে শোনা গেল 
না এমন নয়। কারা রটিয়ে দিলো যে, বিখ্যাত বৈজ্ঞানিক 
এডিসন নাকি বলেছেন, পল্ডু থেকে সংকেত পাবার কথা 
মিথ্যা। কিন্ত আনন্দের বিষয়, সঙ্গে সঙ্গে এডিসন তাঁর 


_ প্রতিবাদ করলেন। অন্যান্য নাম-করা বৈজ্ঞানিকরাও 


মাক্কনিকে তীর কৃতিত্বের জন্য প্রশংসা জানীলেন। 

এই সময় আযাংলো-আমেরিকান টেলিগ্রাফ কোম্পানি 
মার্কনির উপর আদালত থেকে নোটিশ জারি করলো। তারা 
বললো, নিউ কাউগুল্যাণ্ডে টেলিগ্রাফ সংক্রান্ত সকল বিষয়ের 
একচেটে অধিকার তাদের | সুতরাং নিউ ফাউগুল্য।ণ্ডে বেতার 

টেলিগ্রাফ সম্পর্কেও কোনো পরীক্ষা কর! মার্কনির পক্ষে 
আইনত অন্যায় । 

প্রথমে মার্কনি বিস্মিত হলেন । পরে বুঝলেন, আংলো- 
আমেরিকান টেলিগ্রাফ কোম্পানির কর্তার! বুদ্ধিমান এবং 
দূরদর্শী । বেতারের উন্নতির ফলে ‘তার’ কোম্পানিগুলির যে 
ক্ষতি হবে, তা তারা বেশ বুঝতে পেরেছেন । 

যাই হোক, মার্কনির ওপর আযাংলো-আমেরিকান টেলিগ্রাফ 
কোম্পানির এই নোটিশ জারির কথা গোপন রইলো না । 
মার্কনিকে পরীক্ষা চালাবার জন্যে জায়গা দিতে চাইলেন 
অনেকে । টেলিফোনের আবিষ্র্তা আলেকজাগডার গ্রেহাম 
বেল কেপ. ব্রেটনে তার যে ভূ-সম্পন্তি ছিল, তিনি মার্কনিকে 
তার পরীক্ষার কাজে তা ব্যবহার করতে বললেন। কানাড। 
সরকার জানালেন, তারা মার্কনিকে তার পরীক্ষা চালাবার জন্য 
নোভা ক্কোসিয়ায় জায়গা দিতে পারেন। নোভা স্কোসিয়াতেই 
মাক নি তার নূতন বেতার-কেন্দ্র প্রতিষ্ঠা করবেন স্থির করলেন। 
তবে এ বিষয়ে তার সহকারীদের পরামর্শ চাই । তাই 
তিনি অবিলম্বে ইংল্যাণ্ড রওনা হয়ে গেলেন । ও 

সহকারীদের সঙ্গে আলাপ ক'রে মার্কনি স্থির করলেন, 
অতলান্তিক মহাসমুদ্রের এপার-ওপার সংকেত পাঠানোর জন্য 
চারটি শক্তিশালী বেতার-কেন্দ্র প্রতিষ্ঠা করা হবে। সেগুলির 
ইউরোপে ছুটি এবং আমেরিকায় ছুটি থাকবে । ইউরোপের 
ছুটির একটি থাকবে ইংল্যাণ্ডে এবং অপরটি বেলজিয়ামে । আর 

আমেরিকায় ছুটির একটি থাকবে কানাডার নোভা ক্কোসিয়ায়, 
অপরটি মাঞ্চিন যুক্তরাষ্ট্রের কেপ কডে। সেইমতো কাজও 
শুরু হোলো । 

১৯০৩ সালের ১৯-এ জানুয়ারি তারিখে কেপ কড বেতার- 
কেন্দ্র থেকে মা্ষিন যুক্তরাষ্ট্রের তখনকার প্রেসিডেন্ট থিওডোর 
রুজভেপ্ট ইংল্যাণ্ডের রাজা সপ্তম এডোআর্ডকে বেতারে 
অভিনন্দন জানালেন । এ দিনই রাজা সপ্তম এডোআর্ড বেতারে 
সে অভিনন্দনের জবাব দিলেন প্রেসিডেন্টকে । 

মার্কনির আকাশ ও মহাসমুদ্র জয়ের এতো! বড়ে। কৃতিত্বকে 
তার স্বদেশবাসীরা আর অস্বীকার ক'রে থাকতে পারলেন না. 
ইতালি তার অন্যতম শ্রেষ্ঠ সন্তানকে অভ্যর্থন! করবার জন্য 
প্রস্তুত হোলো ৷ k 

মার্কনির জন্মস্থান বোলোনিয়ার নাগরিকরা যেদিন 
মার্কনিকে সম্মান জানালেন, সেদিন তার বাপ-মার ছিল জীবনের 
সত্যিকার একটি আনন্দের দিন। বাবা আনন্দে কেদে ফেললেন, 
গর্বে আনন্দে মায়ের মুখে হাসি আর ধরে না। 

বোলোনিয়ার নাগরিকর। খুবই আনন্দিত হলেন মার্কনির 
সহজ ও সরল ভাবটি দেখে । এতে অল্প বয়সে এতো সম্মান 
মানুষে কদাচিৎ পায়--অথচ মার্কনির মধ্যে বিন্দুমাত্র দন্তের ব! 
ওদ্ধত্যের চিহ্নও নেই। তিনি যা করেছেন, ত! যেন অতি সহজ 
সরল ব্যাপার, দৈবাৎ তিনি ক'রে ফেলেছেন নইলে অপরেও 
করতে পারতো । মার্কনির এই সহজ ভাবটি তার চরিত্রকে 

আরো মহৎ ক'রে তোলে । তিনি পৃথিবীতে একদিন অতুলনীয় 
সম্মানের অধিকারী হয়েও তার প্রথম জীবনের বন্ধুদের 
ভোলেন নি। বেতার যখন ভিলা গিফোর্নেতে প্রথম জন্মগ্রহণ 
করে, তখন যে চাষীরা তাকে তার কাজে সাহায্য করতো, 
তাদের কথাও তিনি সারা জীবন মনে রেখেছিলেন । ১৯৩৫ 
সালে তার চাষী সহকারী মাচির রয়ন যখন নব্বই হোলো, 
তখন তিনি তাকে নিজের সই-করা একটি ফটো গ্রাফ এবং 
হাজার লিরা উপহার পাঠিয়েছিলেন। 

ইতালির রাজধানী রোম শহরেও মহা সমারোহে মার্কনিকে 
অভিনন্দন জানানো হোলো । মার্কনি রোম নগরে “স্বাধীন 
নাগরিকের” অধিকার পেলেন। 

বেতারের ক্ষেত্রে অন্তান্য বৈজ্ঞানিকরা মনোযোগ দিচ্ছিলেন। 
বেতার বিজ্ঞান তাদের কাছে অনাবিষ্কীত এক সোনার খনিতে 
পরিণত হয়েছিল। তাই নূতন, পুরাতন, তরুণ, বৃদ্ধ, অনেক 
বৈভ্ঞানিকই বেতার বিষয়ে নানাদিক থেকে গবেষণা করতে 
লাগলেন । ওই সব বৈজ্ঞানিকদের মধ্যে রেজিন্যান্ড এ. 
ফেসেন্ডেন, আমরোজ ফ্লেমিং, লী ডি ফরেস্ট প্রভৃতি ব্যক্তিরা 
বিশেষ উল্লেখযোগ্য । ং 

এই সময় মার্কনি ওয়েরলেস কোম্পানির সঙ্গে অন্যান্য 
করেকটি কোম্পানিরও মামলা হয়। সব মামলাতেই মার্কনি 
জেতেন। 

এতোদিন বিজ্ঞানের সাধনায় মার্কনির দিন গুলি কেটেছিল। 
১৯০৫ সালে তার বয়স হোলো একত্রিশ বছর। এ বছর 
মার্চ মাসে তিনি লণ্ডনে একজন আইরিশ মহিলাকে 
বিয়ে করেন। 

মহিলার নাম বিয়াটিস ওব্রিয়েন। 


ছয় 


বিপদের সময় মানুষের কতোখানি সাহায্য করে, তা দিয়েই 
বিচার করতে হয় বিজ্ঞানের শ্রেষ্ঠতা । বেতারযন্ত্রের সে বিচার 
শীঘ্রই হয়ে গেলো । আবিষ্কারের প্রায় সঙ্গে সঙ্গেই বিপন্ন 
জাহাজের সাহায্যে এলো বেতার । বাতিঘর ও বাতি-জাহাজ 
থেকে বেতারঃযাগে জাহাজগুলি পেলো বিপদের সংকেত । 
কুয়াশা আর রাতের অন্ধকারে বেতার যোগে মিললো হারানো 
পথের নিশানা । কেবল কি তাই? সমুদ্রের মাঝে বিপন্ন 
জাহাজের আর্তনাদ ভেসে এলো! এই বেতারে । এর আগে 
সমুদ্রের মাঝে কতো জাহাজ কবে যে কোথায় ডুবে যেতে! 
কেউ তার খবরও পেতো না। কোথা কোন্‌ সমুদ্রের তলে 
তারা নিশ্চিহ্ন হয়ে তলিয়ে যেতো । কে জানতো সে কথা? 
কিন্ত বেতার আবিক্ষারের পর সেটি হবার জো রইলো না। 

শীঘ্রই এদিক থেকে বেতারের একটা মহাপরীক্ষাও হয়ে 
গেলো । 

১৯০৯ সালের ২৩-এ জান্ুয়ারি। আমেরিকার নিউ 
ইঅর্ক থেকে “রিপাবলিক” জাহাজথানা চলেছে ইউরোপের 
ভূমধ্যসাগরে । বিরাট জাহাজ, যাত্রী প্রায় সাড়ে চার শ। 

পথ ঠিক দেখা যাচ্ছে না। রাতের অন্ধকারে ও গাঢ় 
কুয়াশায় চারদিক অদৃশ্য । জাহাভখানা আস্তে আস্তে সেই 
" ঘন অন্ধকারে এগিয়ে চলেছে । 

অকস্মাৎ কুয়াশা ভেদ ক'রে তীব্রভাবে বিপদের বীশী বেজে 
উঠলো। কুয়াশার মধ্যে দেখা গেলো, কালো দৈত্যের মতো 
কি একট! জিনিস জাহাজের দিকে দ্রুত এগিয়ে আসছে । প্রায় 
সঙ্গে সঙ্গে ভয়ানক শব্দে সমস্ত জাহাজটা৷ দুলে উঠলো । 
দেখা গেলো, একটা জাহাজ এসে রিপাবলিকের গায়ে ধাক্কা 
দিয়েছে; রিপাবলিকের ইপ্রিনঘর গেছে ভেঙে, বাতিগুলো 
গেছে নিবিয়ে__অন্ধকারে ভয়ার্ত যাত্রীর দল কোলাহল শুরু 
করেছে । কাণ্তেন তাড়াতাড়ি যাত্রীদের উপরে এনে ইঞ্জিন- 
ঘরকে বাকী জাহাজ থেকে পৃথক ক'রে রাখার চেষ্টা করলেন। 

তখনকার দিনে সব জাহাজে বেতার থাকতো না। মাত্র 
১৮০টি জাহাজে ছিল বেতারের ব্যবস্থা । তবে সৌভাগ্যের 
বিষয়, রিপাবলিকও ছিল সেই ১৮০টি জাহাজের একটি। 

ইপ্জিনঘরের সঙ্গে বেতারের ঘরখানিও গু ডিয়ে গিয়েছিল। 
তবে বেতারযন্ত্রগুলি আস্ত ছিল। মার্কনি কোম্পানির ছাব্বিশ 
বছর বয়স্ক এক যুবক ছিল এই জাহাজে বেতারযন্ত্রে 
অপারেটর। সে আর বিন্দুমাত্র বিলম্ব না ক'রে 
সাহায্যের জন্য নিকটতম বেতারকেন্দ্রের সঙ্গে যোগাযোগ 
করলো । নিকটতম বেতারকেন্দ্র ছিল নানটাকেট দ্বীপের 

সিয়াসকনসেটে | পাঁচ মিনিটের মধ্যে জবাব এলো-__অবিলম্বেই 
‘উড স্‌ হোল’ থেকে সাহায্যের জন্য জাহাজ রওনা হচ্ছে। 

বিপন্ন “রিপাবলিক” জাহাজের এই কাতর আহ্বান অন্যান্য 
বেতারকেন্দ্রে ও জাহাজে গিয়ে পৌছলো। বাল্টিক’, 
লি লরেন”, 'ফানেসিয়া” 'লুকানিয়া” প্রভৃতি জাহাজগুলি এবং 
নিউ পোর্ট, উড স্‌ হোল, প্রভিসটাউন প্রভৃতি বেতারকেন্দ্রগুলি 
বিপদের সংকেত পেয়ে যথাসম্ভব সত্বর সাহায্য পাঠাবার ব্যবস্থা 
করলো । . 
জাহাজগুলির কোনোটিই কাছে ছিল না। সমস্ত জাহাজ 
গুলিই যথাসাধ্য দ্রুত রিপাবলিকের দিকে ছুটতে লাগলো_- 
সকলের একমাত্র লক্ষ্য রিপাবলিক ডোবার আগে রিপাবলিকের 
কাছে গিয়ে পৌছা। 

সকাল হতেই দিনের আলোয় দেখা গেলো, রিপাবলিক 
জাহাজখানা ভয়নকভাবে জখম হয়েছে । গল্গল্‌ ক'রে 
অনবরত জল ঢুকছে খোলে । ইঠ্জিন ভেঙে যাওয়ায় জাহাজ 
ভেসে চলেছে স্রোতের টানে । ঘণ্টার পর ঘণ্টা কাটছে, আর 
জাহাজ ক্রমেই নীচের দিকে বসে যাচ্ছে । সারাদিন এইভাহে 
কাটলো ৷ জাহাজগুলি যে সাহায্যের জন্য প্রাণপণ বেগে এগিয়ে 
আসছে, তার অভয় বাণী ঘন ঘন ঘোষিত হ'তে লাগলো 
বেতারে । 

বেতারকে সেদিন শত শত মরণাপন্ন মানুষের কাছে দেবতার 
বাণী বলে মনে হোলো । 


ছোটদের মার্কনি ৫৫ 


খোলে জল বেশি হওয়ায় জাহাজ ক্রমেই বসে যাচ্ছিল । 

যে জাহাজটি ধাক। দিয়েছিল তার নাম ফ্লোরিডা ৷ ফ্লোরিডার 
অবস্থা রিপাবলিকের মতো অতো! শোচনীয় হয় নি। তাই 

ক্যাপ্টেন আর দেরি না ক'রে জাহাজের যাত্রীদলকে লাইফবোটে 
ক'রে ফ্লোরিডায় তুলে দিলেন । দিনের আলো আবার ফুরিয়ে 
গেলো । আবার এলো রাত্রি । 

কালো থমথমে রাত্রি। অল্পক্ষণের মধ্যেই অদূরে বোমা 
ফাটলো। বোমার শব্দ পেয়ে সচকিত হয়ে উঠলো 
সকলে । রিপাবলিকের ব্যাটারি নষ্ট হয়ে আসছে; তাই 
বেতারযন্ত্র ক্রমেই দুর্বল হয়ে পড়ছে। বাল্টিক জাহাজ 
থেকে বেতার জানালো, তাদের কাছেও আর একটি মাত্র 
বোমা অবশিষ্ট আছে। যাই হোক, বোঝা গেল ‘বাল্টিক’ 
জাহাজধানা শীত্ৰই রিপাবলিকের কাছে এসে পৌছবে। 

বাল্টিক এসে পড়লো । সে কি অপরূপ দৃশ্য ! 

রিপাবলিক ও ফ্লোরিডা, এই ছুই জাহাজ্রের বাত্রীসংখ্যা 
ছিল সাড়ে ষোল শ। এই সাড়ে ষোল শ মানুষ এক সঙ্গে 
বাল্টিককে যেন কলকণ্ঠে আশীর্বাদ ক'রে উঠলো ; অবশ্য 
এই আশীর্বাদের অনেকখানিই প্রাপ্য ছিল মার্কনির । 

অন্যান্য জাহাজও এসে পড়লো । যাত্রীরা রক্ষা পেলো । 

কিন্ত বিনা বেতারে এ ছিল সম্পূর্ণ অসম্ভব। তাই 
বেতার সেদিন মানুষের কাছে সৃত্যুপ্রয়ী হয়ে দেখা দিলো । 


শু 


৫৬ ছোটদের মার্কনি 


ইতিমধ্যে বেতারের আরে! অনেক উন্নতি হয়েছে। বিংশ 
শতাব্দীর প্রথম দশ বছরে বেতার তার শিশুকাল ছাড়িয়ে 
উঠেছে। এখন বেতার কেবল সংকেত ক'রেই থামে না__সে 
কথা বলে, গান গাঁয়, অভিনয় করে। এ বিষয়ে ডক্টর লী ভি 
ফরেস্টের আবিষ্কারই বিশেষভাবে সাহায্য করে। 

মাকনিও বেতারযন্ত্রকে আরও অনেক শক্তিশালী ক'রে 
তোলেন। ১৯১১ সালে তিনি কিছুদিন ভ্রিপলিতে গিয়ে 
থাকেন এবং মরুভূমিতে বেতার সম্পর্কে গবেষণা ও পরীক্ষা 
চালান। সেখানে তিনি আবিষ্কার করেন যে, মরুভূমিতে বিনা! 
খু'টিতেই রেতার সংকেত পাঠানো যায়৷ 

অন্যান্য দেশে বেতার কেন্দ্রগুলি জালের মতো ছড়িয়ে 
পড়লেও, বেতারের জন্মস্থান ইতালিতে কিন্তু কোনো শক্তি- 
শালী বেতারকেন্দ্র ছিল না। লজ্জার কথা। তাই ইতালি 
শীঘ্রই সেই লজ্জা দূর করতে চাইলো এবং কল্টানোতে তৈরি 
করলো পৃথিবীর সব চেয়ে শক্তিশালী এক বেতারকেন্দ্র। 
১৯১১ সালের গ্রীষ্মকালে মার্কনি ইতালিতে গিয়ে নিজেই 
এই বেতারকেন্দ্র নির্মাণ সম্পূর্ণ করলেন । 


এর পর ১৯১২ সালের ১০ই এপ্রিল তারিখে হোলো 
এক দুর্ঘটনা, যা মার্কনি এবং তার বেতারকে আবার খবরের 
কাগজে একেবারে সামনের পাতায় বড়ে! হরফে ঠাই দিলো । 


ছোটদের মার্কনি ৫৭ 


স্টীমারটার নাম টাইটানিক’ । সত্যই অতিকায় দানবের 
মতো চেহারা । ইংলণ্ডের সাদাম্প টন থেকে দু হাজারেরও 
বেশি যাত্রী নিয়ে অতলান্তিক পাড়ি দিতে রওনা হয়েছে। 

আধুনিকতম কল-কৌশলে সজ্জিত “টাইটানিক'। তাকে 
আদর ক'রে লোকে নাম দিয়েছে 'অতলাস্তিকের রানী? । 
এর যে কোন বিপদ ঘটতে পারে, তা কেউ কল্পনাও করে না। 
তাই ইংলণ্ড থেকে রওনা হবার পর আমেরিকায় নিউ ইঅর্কের 
লোকেরা তার পৌছানোর পথ চেয়ে আছে। 

রবিবার। নিউ ইঅর্কে গিয়ে পৌছতে আর ছু দিন মাত্র 
বাকী। বেতারে ঘোষিত হোলো, লাত্রাডর থেকে স্রোতের 
টানে পর্বতপ্রমাণ বরফের টুকরো ভেসে আসছে। হুশিয়ার! 

সত্যি, পর্বতপ্রমাণ ! কোনো কোনো টুকরো জলের 
ওপর প্রায় দু শ ফুট জেগে আছে-_ প্রায় আট ভাগের সাত 
ভাগ আছে জলের নিচে অদৃশ্য হয়ে । 

দুপুরের দিকে “বালটিক” জাহাজ টাইটানিকের কাণ্তেনকে 
সাবধান ক'রে দিলো, যে সরু পথ ধ'রে টাইটানিক চলছে, 
তার প্রায় পাঁচ মাইলের মধ্যেই বরফের এই সব বিরাট 
টুকরো ভাসছে । আবার একবার পাঁচটা নাগাদ “বালটিক” 
বেতারে এই কথাই ঘোষণা করলো। “কিরনিয়ান', 
“আমস্টারডাম' ক্যালিফনিয়া” প্রভৃতি জাহাজ থেকেও এই 
ধরনের সতর্কবাণী বারে বারে বেতারে ঘোষিত হ'তে লাগলো! । 


৫৮ ছোটদের মার্কনি 


সতর্কবাণীর জন্যে ধন্যবাদ জানালো টাইটানিক । কিন্ত 
সতর্ক হোলো না নিজের গন্তব্য পথে এগিয়ে চললো । মিস- 
মিসে কালো আকাশে নক্ষত্রগুলো ঝিকৃমিক ক'রে সেদিকে 
তাকিয়ে রইলো কেবল । তারাও যেন ভয়ে দম বন্ধ ক'রে 
আছে! 

সাড়ে এগারোটার সময় হঠাৎ জাহাজের চিলেঘর থেকে 
বিপদের সংকেত হোলো-_সামনেই ভাসন্ত বরফের পাহাড়! 
হুশিয়ার! হুশিয়ার! 

যাত্রীরা অনেকে খুশী হয়ে উঠলো । টাইটানিকের 
বিপদের কথা তারা ভাবতেও পারে না। তারা ইঙ্কুলের বইয়ে 
ভাসন্ত বরফের পাহাড়ের কথা পড়েছিল, এবার তা স্বচক্ষে 
দেখবার স্থযোগ পেলে! ৷ কিন্তু মাঝিমাল্লারা শঙ্কিত হয়ে উঠল। 

হুকুম এলো, জাহাজ পিছু হটা'ও ! কিন্তু ব্যাপার সহজ 
ছিল না, জাহাজ চলছিল পুরোদমে ; তার গতি ফেরাবার 
আগেই সে হুমড়িখেয়ে গিয়ে পড়লো বরফের ওপর! জাহাজের 
সামনের দিকের খানিকটা ধাক্কা খেয়ে জখম হয়ে গেলে 
জাহাজে জল ঢুকে পড়লে! গল্গল্‌ ক'রে । দেখতে দেখতে 
বয়লার রুম আর সামনের কামরাগুলো জলে ভেসে গেলো । 

প্রকাণ্ড জাহাজ, তাই ধাক্কার দোলাটা প্রচণ্ডভাবে লাগে 
নি। যাত্রীরা তখনো তাদের বিপদের কথা বুঝলো না 
টাইটানিকের যে কোনো বিপদ ঘটতে পারে, এ যেন তখনো 
তাদের ধারণার বাইরে । 


দোলে এ 2 AN ৫৯ 

কিন্তু কয়েক মুহূর্ত বাদেই টাইটানিকের বেতার, নদ 
ক'রে উঠলো আমাদের বাঁচা বাঁচাও ! SY 

সঙ্গে সঙ্গে জবাব এলো ফ্যাংক্‌ফোর্ট' ও “কার্পাথিরা? 
জাহাজ থেকে। তারা আসচে! a 

ইঞ্জিনঘরে জল ঢুকেছিল, তাই বেতারযন্ত্র ক্রমেই দুর্বল 
" হয়ে এলো _তবু দুৰ্বলকণ্ডে কেবলই তা নীরবে চীৎকার 
করতে লাগলো-_আমাদের বাঁচাও! আমাদের বাঁচাও! 

সামনের দিকে জল ঢোকায় জাহাজট! সামনের দিকে 
ঝুঁকে পড়লো--ফলে জাহাজের মধ্যে সব কিছু এলোমেলো 
ও ছত্রভঙ্গ হয়ে গেলো । যাত্রীরা এবার তাদের বিপদ বুঝতে 
পেরেছে। দেখলো, মৃত্যু তাঁদের সামনে ! 

কাপ্তেন এসে বারে বারে ব'লে গেলেন £ “ভয় নেই ! 
শান্ত হোন! 'কার্পাথিয়া” জাহাজখান! এসে পড়লো ব'লে !” 
কিন্ত কে শোনে তীর কথা ? কে শোনে কার কথা ? মুত্যুভয়ে 
প্রায় ছু হাজার লোক এক সঙ্গে টেচাতে লাগলো । 

জাহাজের ডেক পর্যন্ত জল উঠে এলো । তখন ছুপুর রাত । 

ব্যাটারি প'ড়ে আমছে। তবু ক্ষীণকণ্ডে বেতার আর্তনাদ 
ক'রে চললো-_আমাদের বাঁচাও ! 

অবশেষে ধীরে ধীরে বেতার বন্ধ হয়ে গেলো। 

রাত্রির অন্ধকার ফিকে হয়ে আসছে। লাইফবোটে 
যারা ছিল, তারা দেখলো সামনের দিকটা একেবারে তলিয়ে 


৬০ ছোটদের মার্কৃনি 


চললো নিচের দিকে । লাইফবোট থেকে শোনা গেলো 
সমুদ্রের মধ্যে কামানের গর্জনের মতো কিসের বিস্ফোরণ । 
পর পর কয়েক বার। কাণ্তেন জাহাজের ডেকের উপর 
দাড়িয়েছিলেন। তার কোলে একটি শিশু। তিনি শিশুটিকে 
নিয়ে সমুদ্রে লাক দিয়ে পড়লেন। তারপর একটি লাঁইফ- 
বোটের দিকে সাঁতরে গেলেন। শিশুটিকে কোনো রকমে 
বাঁচানো গেলো ৷ কাপ্তেন কিন্তু সমুদ্রের তলায় তলিয়ে 
গেলেন। তার মুখের শেষ কথা নাকি শোনা গিয়েছিল 
‘আমাকেও আমার জাহাজের সঙ্গেই যেতে দাও! 

চারিদিকে জীবস্ত মৃত অসংখ্য যাত্রী ভাসতে লাগলো__ 
শোলার ছিপির মতো । টাইটানিক তলিয়ে গেল সমুদ্রের 
অতল তলে- নিশ্চিহ্ন হয়ে । 

অবশেষে কার্পাথিয়৷ এসে পৌছলো । ইতিমধ্যে ১৫১৭ 
জন মারা/ গিয়েছিল। বাকী ৭১২ জনকে কোনো রকমে 
উদ্ধার করা গেলো | বিনা বেতারে এ সম্ভব ছিল না। তাই 
নূতন ক'রে বেতার এবং তার আবিষ্কারক মার্কনিকে মানুষে 
ধন্যবাদ জানালো । টাইটানিকের যেসব যাত্রী রক্ষা পেয়ে- 
ছিল, তারা তাকে একটা উপহার পাঠালো । উপহারটি ছিল 
একটি সোনার পাতে আকা গ্রীক দেবতা আযাপলোর মুর্তি 
আযাপলো মহাশূন্যে জ্যোতির স্ফুলিঙ্গ ছড়াচ্ছেন। আসলে 
তারা মার্কনিকেই আযাপলোর মূর্তিতে সেদিন পূজো করেছিল। 


সাত 

টাইটানিকের এই দুর্ঘটনার পরে বেতার টেলিগ্রাফের 
মর্যাদা আরো বেড়ে গেলো । ইংলিশ মার্কনি কোম্পানিরও 
দ্রুত উন্নতি হ'তে লাগলো । gy 

বেতার আবিষ্কারের ফলে সমুদ্র-যাত্রা অনেকখানি নিরাপদ 
হয়ে এলো । আগে বিপন্ন জাহাজ তার বিপদের কোনো 
" সংবাদ কাউকে পাঠাতে পারতো না। এমন কি. মহাসমুদ্রের 
কোথায়, কবে, কিভাবে, কখন যে সে নিশ্চিহ্ন হ'য়ে চিরতরে 
তলিয়ে গেলো, তার সামান্ত খবরও পাওয়া যেত না। কিন্তু 
মার্কনির চেষ্টায় সে অবস্থা সম্পূর্ণ বদলে গেলো। সব জাহাজেই 
বেতার ব্যবস্থা রইলো । তাই অনেকে স্থলপথের চেয়ে জল- 
পথকে নিরাপদ ভাবতে লাগলো ৷ মার্কনির নিজের জীবনেও 
ঘটলো তাই । তিনি ইতিমধ্যেই প্রায় পঞ্চাশ বার অতলান্তিক 
পাড়ি দিলেন, কিন্তু তার কোনো বিপদই ঘটলো না। অথচ 
সেদিন স্পেজিয়৷ থেকে জেনোয়া যাবার পথে ভয়ানক একটা 
দুর্ঘটনা ঘটে গেলো! । 

১৯২৫ সালের ১২ই ডিসেম্বর! মার্কনির মোটরখানা 
পাহাড়ে” পথের একটা মোড় ঘুরে দ্রুত উপরের দিকে উজান 
বেয়ে উঠছে। হঠাৎ দেখা গেলো, সীমনে একখানা মোটর । 
_ মোটরখানা দ্রুত পাহাড় থেকে নিচের দিকে নামছে। চোখের 
পলকে গাড়ি ছুখানা পরস্পরের উপরে এসে পড়লো । 
দুখান! গাড়িই গেলো. ভেডে। মার্কনিকে গাড়ির ভেতর 
থেকে অন্ভান অবস্থায় বের করা হোলো । জ্যান্থুলেন্সে 

করে তাকে অবিলম্বে পাঠানো হোলো স্পেজিয়া নৌবাহিনীর 
হাসপাতালে । ডাক্তাররা সবাই এসে জড়ো হোলেন। 
মার্কনির ডান কপাল, ভান চোখ আর ডান নাক ভয়ানক- 
ভাবে জখম হয়েছিল । ডান চোখের তারা নষ্ট হয়ে গিয়েছিল। 
এই ঘটনার সংবাদ দ্রুত চারিদিকে ছড়িয়ে পড়লো । 
জিজ্ঞাসার পর জিজ্ঞাসা আসতে লাগলো-__মার্কনি কেমন: 
আছেন। ইতালির রাজা ও রানী হাসপাতালে মার্কনিকে দেখতে 
ছুটে এলেন। মার্কনির অবস্থা ক্রমেই খারাপ হচ্ছিল। বড়ো 
বড়ো ডাক্তার ও সার্জেনদের ডাকা হোলো ভিয়েনা থেকে। 
ইউরোপের অন্যতম শ্রেষ্ঠ চক্ষুচিকিৎসক ডাঃ ফুক্স্‌্ও এলেন। ' 
তিনি বললেন, মার্কনির একটি চোখ বাচাতে হ'লে আহত 
চোখটি অবিলম্বে তুলে ফেলা দরকার । মার্কনি তাতেই রাজী 
হলেন। অস্ত্রোপচারের ঘরে তিনি নিজেই কারো! বিন! সাহায্যে 
হেঁটে গেলেন। মার্কনির ডান চোখটি তুলে ফেলা হোলো! । 
কয়েক দিন বাদেই দেখা গেলো ব্যাণ্ডেজ-করা অবস্থাতেই 
মার্কনি মোটর চালাতে শুরু করেছেন। তুরিনের হাসপাতালে 
ভেনিসের ডাক্তার রুবিব মার্কনির ডান চোখে একটি নকল চোখ 
লাগিয়ে দেন। এটি যে নকল, একেবারে মুখোমুখি বসেও . 
তা সহজে বোঝার উপায় ছিল না। এতে মার্কনি খুব খুশী হন এবং 
কৃতজ্ঞতার চিহ্ন হিসাবে এই হাসপাতালকে অর্থ সাহাযা দেন। 
দুর্ঘটনার ফলে কিছুদিন তাকে তার প্রিয় বেতার থেকে দূরে 

থাকতে হয়েছিল। সেরে উঠেই আবার তিনি বেতারের বিভিন্ন 
দিক নিয়ে গবেষণায় মেতে উঠলেন । 

১৯১৩ সালের ১১ই অক্টোবর তারিখে আবার বেতার- 
কেন্দ্র এবং জাহাজের বেতারযন্ত্রগুলি থেকে মহাশুন্ে ব্যাকুল 
আর্তনাদ ভেসে এলো-বাচাও! আমাদের বাঁচাও ! 

এই আর্তনাদ আসছিল মাঝসমুদ্রে 'ভল্টার্নো" জাহাজ 
থেকে। জাহাজে আগুন ধ'রে গেছে। সে আগুন ঝোড়ো 
হাওয়ায় লেলিহান হয়ে গ্রাস করতে ছুটে চলেছে সমগ্র 
জাহাজটিকে । জল, জল, চারিদিকে অথই জল। তারই মাঝে 
আগুনের সে কী ভয়াবহ নাচন! 

ভল্টানেণর ব্যাকুল জার্তনাদ মহাশুন্যে ছড়িয়ে পড়ার 
সঙ্গে সঙ্গে চারিদিক থেকে দশটি জাহাজ দ্রুত ছুটে. এলো। 
আসতেও অবশ্ঠ তাদের প্রায় একদিন সময় লাগলো । এই 
জাহাজগুলির উপর ইংল্যাণ্ড, মাকিন যুক্তরাষ্ট্র, বেল্জিয়াম, 
রাশিয়া, ফ্রান্স, ইতালি, ছটি দেশের পতাকা উড়ছিল। অল্প 
সময়ের মধ্যে এই শক্তিশালী ছটি 'জাতিকে একটি বিপদের 
বিরুদ্ধে এমনভাবে এক সঙ্গে টেনে আনতে মার্কনির বেতার 
ছাড়া এর আগে আর কিছু বুঝি পারে নি! আগুনের সঙ্গে 
যুদ্ধ চললো । অবশেষে ৫২১ জনকে বাঁচানো গেলো। ১৩৬ 
জন ভয়ে জলে ঝাঁপ দিয়ে পড়েছিল । তাদের বাঁচানো সম্ভব 
হোলো না। মার্কনির বেতার ছাড়া একজনেরও বাচার 
কোনো সম্ভাবনা ছিল না। 

অসংখ্য মানুষের কাছে বেতার আবার ধন্যবাদ পেলে! ৷ 

এই সময় কিছুদিন মার্কনিকে কয়েকটি মামলার সন্মুখীন 
হতে হয়। মামলাগুলিতে অবশ্য মার্কনিই জেতেন । 

১৯০৯ সালে মারক্কনি নোবেল পুরস্কার পেয়েছিলেন। দেশ- 
বিদেশের আরো অনেকগুলি সম্মান তিনি পর পর পান। 
তিনি ইতালির আইনসভার সদস্ত মনোনীত হন। ১৯১৪ 
সালের ৮ই মার্চ তারিখে রোমে এক বিপুল জনতার সামনে 
বেতার সম্পকে তিনি বক্তৃতা দেন। “ভিভা মার্কনি” বা মার্কনি 
জিন্দাবাদ ধ্বনিতে রোমের আকাশ বাতাস কেঁপে ওঠে। 

এর কয়েক মাস বাদেই ইউরোপে প্রথম মহাযুদ্ধ বাধে । 
এই যুদ্ধে বেতার এক প্রবল হাতিয়ার রূপে দেখা দেয় । শত্র- 
মিত্র সকলেই বেতারের সাহায্য নেয় এবং বেতারের উন্নতির 
জন্য প্রচুর গবেষণা ও অর্থব্যয় করে। যুদ্ধশেষে দেখা যায়, 
*€য়েরলেস” বা বেতারের অভাবনীয় উন্নতি হয়েছে। দেখা 
যায়, যুদ্ধের পর বেতারের নামটা-ও গেছে বদলে । নতুন 
নাম হয়েছে ‘রেডিও'। ইংরেজি রেডিয়েশন কথার মানে 
ছড়িয়ে পড়া । বেতার কেন্দ্র থেকে বৈদ্যুতিক শক্তি ছড়িয়ে 
পড়ে, তাই বেতারের এই নতুন নাম । তবে মার্কনির কাছে 
বেতার চিরদিন বেতারই রয়ে গেলো । 

যুদ্ধের পর ১৯১৯ সালে মার্কনি একটি জাহাজ কেনেন। 
তিনি আদর ক'রে এই জাহাজের নাম রাখেন 'এলেত্রা”। 
এলেত্রাতে তিনি তার গবেষণাগার গড়ে তোলেন। তাই 

এলেত্রাকে একটি ভীসন্ত ও চলন্ত গবেষণাগার বলা চলে! 
এক সমুদ্র থেকে আরেক সমুদ্রে পাড়ি দিয়ে চলতো এলেত্রা, 
আর এলেত্রার নির্জন কক্ষে বসে মার্কনির চলতে! বৈজ্ঞানিক 
চিন্তা। ইতালির বিখ্যাত কৰি দানান্তসিও, ইতালির রাজা 
ও রানী, ইংল্যাণ্ডের রাজা ও রানী এবং স্পেনের রাজা প্রভৃতি 
ব্যক্তিরা এই জাহাজে চড়তে আসতেন । 

১৯২২ সালের ১১ই জুন তারিখে নিউ ইঅর্কের ইনগরিট্যুট 
অব রেডিও ইঞ্জিনিয়া্স-এর পক্ষ থেকে তাকে সন্মান জানানো 
হয়। মার্কনি এই সভায় বেতারে, হুমম তরঙ্গ বা “শট 
ওয়েভ”-এর উপযোগিতার উপর খুব জোর দেন। 

প্রথম বিবাহের ফলে মার্কনির তিনটি ছেলেমেয়ে হয়েছিল। 
কিন্তু এই বিবাহ খুব সুখের হয়নি । তাই তিনি আদালতে 
বিবাহ-বিচ্ছেদের আবেদন করেন। আদালত ১৯২৪ সালে 
বিবাহ-বিচ্ছেদের আদেশ দেন। এর কিছুদিন বাদে ১৯২৭ 
সালে মার্কনি রোমের এক নামজাদা পরিরারে বিয়ে করেন। 
এই বিয়ের ফলে তার একটি মেয়ে হয়। মার্কনি আদর ক'রে 
মেয়ের নাম রাখেন এলেত্রা । 

১৯২৯ খ্রীষ্টাব্দে মার্কনি “মাকুইিস” উপাধি পান। 

অক্লান্ত বৈজ্ঞানিক গবেষণার মধ্যে মার্কনির আরো কয়েক 
বছর কাটে। এ সময় ক্ষুদ্র বৈদ্যুতিক তরঙ্গ নিয়েই তিনি 
খুব বেশী ব্যস্ত থাকেন। ১৯৩৫ সালের শীতকালে মিসেস 


চি ছোটদের মার্কনি 


মার্কনি ঘোষণা করেন যে, মার্কনি অত্যন্ত ক্লান্ত । ডাক্তার 
তাকে সম্পূর্ণ বিশ্রাম নিতে বলেছেন। 

কিন্ত মার্কনির শরীর দ্রুত ভেঙে পড়ে । 

১৯৩৭ সালের ৯ই জুলাই তারিখে বিকাল বেলা হঠাৎ এ 
তিনি খুব অস্বস্তি বোধ করেন। নিঃশ্বাস নিতে তার কষ্ট 
হয়। তাকে অক্সিজেন দেওয়া চলে । 

মার্কনির জীবনের স্রোতে দ্রুত ভাট! পড়ছিল । কয়েক 
মিনিটের মধ্যেই তার হৃৎপিণ্ডের কাজ বন্ধ হোলো! | এই ভাবে 
অকস্মাৎ মার্কনির মৃত্যু ঘটলো | 

শেষ রাত্রে বেতারের জন্মদাতা মার্কনির মৃত্যু-সংবাঁদ 
বেতারে পৃথিবীময় ঘোষিত হোলো । তার অসংখ্য সন্তানের 
মতো বেতারকেন্দ্রগুলি যেন একসঙ্গে ফুকরে কেঁদে উঠলো । 
আর পৃথিবীময় মানুষ অনুভব করলো, মহাশৃন্য জয় ক'রে 
যে মানুষটি অনন্ত শক্তি ও আনন্দ তাদের হাতে এনে 
দিয়েছিল, সে আর নেই। 

তবু মানব সভ্যতার ইতিহাসে মার্কনি অমর হয়ে রইলেন । 
যতদিন সভ্যতা থাকবে, যতদিন বেতার থাকবে, ততদিন 
মার্কনির নাম মানুষ কখনো ভুলবে না। মার্কনির মৃত্যু নেই। 


